open-index/open-wikipedia-markdown huggingface dataset:
സംഗീത മഗർ

ആസിഡ് ആക്രമണത്തെ അതിജീവിച്ചതിന് ശേഷം ഇരകളുടെ അവകാശ പ്രവർത്തകയായി മാറിയ നേപ്പാൾ സ്ത്രീയാണ് **സംഗീത മഗർ** (). അവർക്ക് 16 വയസ്സുള്ളപ്പോൾ അവരും ഒരു സുഹൃത്തും ആക്രമിക്കപ്പെട്ടു. അത്തരം ആക്രമണങ്ങൾക്ക് ഇരയായവരെ സംബന്ധിച്ച നിയമങ്ങൾ മാറ്റുന്നതിനും ആസിഡ് അനിയന്ത്രിതമായി വിൽക്കുന്നതിനും എതിരെ  അവർ പിന്നീട് പോരാടി.

## ജീവചരിത്രം
2015 ഫെബ്രുവരി 22 ന് കാഠ്മണ്ഡുവിലെ ബസന്തപൂരിലുള്ള ശാന്തി നികുഞ്ജ സ്കൂളിൽ വച്ച് 15 വയസ്സുള്ള സുഹൃത്ത് സിമ ബാസ്നെറ്റിനൊപ്പം സെക്കൻഡറി സ്കൂൾ ലീവിംഗ് സർട്ടിഫിക്കറ്റ് (എസ്എൽസി) പരീക്ഷക്ക് തയ്യാറെടുക്കുന്നതിനിടെയാണ് അന്ന് 16 വയസ്സ് മാത്രം പ്രായമുണ്ടായിരുന്ന സംഗീത മഗർ ആസിഡ് ആക്രമണത്തിന് ഇരയാകുന്നത്. മുഖംമൂടി ധരിച്ചെത്തിയ നാല് പേർ ഇവരെ മുറിയിലേക്ക് ബലമായി കയറ്റി ആസിഡ് ഒഴിക്കുകയായിരുന്നു. ആക്രമണത്തിന് ശേഷം സംഗീത കാഠ്മണ്ഡു മെഡിക്കൽ കോളേജിൽ ചികിത്സ നടത്തി; സിമ ബാസ്നെറ്റിനെ ബിർ ആശുപത്രിയിൽ പ്രവേശിപ്പിച്ചു. മഗറിന്റെ പിതാവ് *കാഠ്മണ്ഡു പോസ്റ്റിനോട്* ഇങ്ങനെ പറഞ്ഞു, "അധ്യാപിക ക്ലാസിൽ എത്താൻ വൈകിയതിനെത്തുടർന്ന് മറ്റ് മൂന്ന് പെൺകുട്ടികളും എന്റെ മകളും സ്വന്തമായി പഠിക്കുകയായിരുന്നു. അക്രമികൾ വാതിൽ തകർത്ത് അകത്ത് കടന്ന് അവർക്ക് നേരെ ആസിഡ് എറിയുകയായിരുന്നു". ചികിൽസയിലിരിക്കെ, ആശുപത്രിയുടെ ജനലിലൂടെ ചാടി ജീവനൊടുക്കുന്നതിനെ കുറിച്ച് വരെ അവർ ചിന്തിച്ചിരുന്നു.

മഗറിന്റെ അതേ കെട്ടിടത്തിൽ താമസിച്ചിരുന്ന 20 വയസ്സുകാരനാണ് ആക്രമണം നടത്തിയതെന്ന് അന്വേഷണത്തിൽ കണ്ടെത്തി. അക്രമി താൻ സംഗീതയുടെ കാമുകനാണെന്ന് അവകാശപ്പെട്ടു, എന്നാൽ സംഗീത താൻ ഒരിക്കലും അവനുമായി ഇടപഴകിയിട്ടില്ലെന്നു പറഞ്ഞു. വധശ്രമത്തിന് 10 വർഷം തടവിന് ശിക്ഷിക്കപ്പെട്ടു; എന്നാൽ കോടതിമുറിയിൽ അയാൾ പുഞ്ചിരിച്ചു, പശ്ചാത്താപം കാണിക്കാതെ, പ്രതികാര ഭീഷണി മുഴക്കി.  ആക്രമണത്തെ തുടർന്ന് മൂന്നു വർഷത്തോളം സംഗീത വീടുവിട്ടിറങ്ങിയില്ല.

ആശുപത്രിയിൽ ഇരുന്നു തന്നെ സെക്കണ്ടറി സ്കൂൾ ലീവിംഗ് സർട്ടിഫിക്കറ്റിന് (എസ്‌എൽസി) പരീക്ഷ എഴുതാൻ അനുവദിക്കണമെന്ന് സിമ ബാസ്നെറ്റ് അന്നത്തെ നേപ്പാൾ പ്രധാനമന്ത്രി സുശീൽ കൊയ്‌രാളയ്ക്ക് കത്തെഴുതി അഭ്യർത്ഥിച്ചു. അപേക്ഷ നൽകാൻ വിദ്യാഭ്യാസ മന്ത്രാലയത്തോട് കൊയ്രാള ഉത്തരവിട്ടു. ബിർ ഹോസ്പിറ്റലിൽ സിമ തനിയെ പരീക്ഷയെഴുതിയപ്പോൾ സംഗീതയ്ക്ക് കാഠ്മണ്ഡു മെഡിക്കൽ കോളേജ് ആശുപത്രിയിൽ സഹായം ലഭിച്ചു.

നേപ്പാളിൽ പ്രതിവർഷം ശരാശരി 40 ആസിഡ് ആക്രമണങ്ങൾ നടക്കുന്നു, മഗറിനെപ്പോലുള്ള ഇരകൾക്ക് അടിയന്തര വൈദ്യസഹായം ലഭിച്ചിരുന്നില്ല. 2017-ൽ, സ്ത്രീകളുടെ അവകാശ ഗ്രൂപ്പായ, ഫോറം ഫോർ വിമൻ, ലോ ആൻഡ് ഡെവലപ്‌മെന്റ്, ആസിഡ്, പൊള്ളൽ അക്രമം എന്നിവ സംബന്ധിച്ച നേപ്പാളിലെ നിയമങ്ങളെ വെല്ലുവിളിച്ച ഒരു കേസിൽ മഗറും ബാസ്‌നെറ്റും വാദികളായിരുന്നു. ഇരകൾക്ക് ചികിത്സയ്ക്ക് അടിയന്തര ധനസഹായം നൽകണമെന്ന് സുപ്രീം കോടതി വിധിച്ചു. കൂടാതെ ആസിഡ് ആക്രമണം നടത്തുന്നവർക്കുള്ള ശിക്ഷ മൂന്നിൽ നിന്ന് പത്ത് വർഷമായി ഉയർത്താനും കോടതി ഉത്തരവിട്ടു. ഈ തീരുമാനങ്ങൾ 2018 ഓഗസ്റ്റിൽ നിയമമായി. ഇപ്പോൾ ആശുപത്രികൾ ആസിഡ് ആക്രമണത്തിന് ഇരയായവർക്ക് ഉടനടി സൗജന്യ ചികിത്സ നൽകുന്നു. അന്നുമുതൽ, ഇത്തരം ആക്രമണങ്ങളിൽ ഉപയോഗിക്കുന്ന ആസിഡുകളുടെ അനിയന്ത്രിതമായ വിൽപ്പന തടയാനും അത്തരം ആക്രമണങ്ങൾ നടത്തുന്നവർക്ക് ജീവപര്യന്തം ശിക്ഷ നൽകാനും ആസിഡ് ആക്രമണത്തെ അതിജീവിച്ചവർക്ക് നഷ്ടപരിഹാരം ഉൾപ്പെടെ കൂടുതൽ പിന്തുണ നൽകാനും സംഗീത മഗർ പോരാടുകയാണ്.

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:ആസിഡ് ആക്രമണ ഇരകൾ
വർഗ്ഗം:1990-കളിൽ ജനിച്ചവർ
പിലാനെസ്ബർഗ്

**പിലാനെസ്ബർഗ്** (മുമ്പ് പിലാൻഡ്സ്ബർഗ്) ദക്ഷിണാഫ്രിക്കയിലെ വടക്കു പടിഞ്ഞാറൻ പ്രവിശ്യയിലുള്ള ഒരു പർവതമാണ്. വൃത്താകാരത്തിലുള്ള ഒരു പുരാതന അഗ്നിപർവ്വത ഘടനയായ ഈ പർവ്വതം, ചുറ്റുമുള്ള പരന്ന സമതലങ്ങളിൽ നിന്നാണ് ഉയുരുന്നത്. മൂന്ന് കേന്ദ്രീകൃത വരമ്പുകളാൽ അല്ലെങ്കിൽ കുന്നുകളുടെ വളയങ്ങളാൽ രൂപം കൊള്ളുന്ന, അതിൽ ഏറ്റവും പുറംഭാഗത്തിന് ഏകദേശം 24 കിലോമീറ്റർ വ്യാസമുണ്ട്. പ്രിട്ടോറിയയുടെ 100 കിലോമീറ്റർ വടക്ക്-പടിഞ്ഞാറായി സ്ഥിതിചെയ്യുന്ന പിലാനെസ്ബർഗിൻറെ സ്ഥിതി ഭൂരിഭാഗവും പിലാനെസ്ബർഗ് ദേശീയോദ്യാനം എന്നറിയപ്പെടുന്ന സംരക്ഷിത പ്രദേശത്താണ്. എലാൻഡ്സ് നദി പിലാനെസ്ബർഗിന് തെക്ക് കിഴക്കൻ ദിശയിൽ ഒഴുകുന്നു. ഗർത്തം രൂപപ്പെടുന്നതിന്റെ ചുറ്റളവിൽ നിരവധി പ്ലാറ്റിനം ഖനികൾ സ്ഥിതിചെയ്യുന്നു.

## അവലംബം
രാജശേഖരൻ ഓണംതുരുത്ത്‌

ലഘുചിത്രം
കോട്ടയം ജില്ലയിലെ ഓണംതുരുത്ത് സ്വദേശിയായ നാടകരചയിതാവും സംവിധായകനുമാണ് രാജശേഖരൻ ഓണംതുരുത്ത്‌. കോളേജ് തലം മുതൽ അഖിലേന്ത്യാതലം വരെയുള്ള നിരവധി നാടകമത്സരങ്ങളിൽ രാജശേഖരന്റെ സൃഷ്ടികൾ സമ്മാനാര്ഹമായിട്ടുണ്ട്. ഖലൻ,&nbsp; ദ്രൗണി,&nbsp; സൂതപുത്രൻ, എക്കോ കൃഷ്ണ, അരങ്ങത്ത് കുഞ്ഞന്മാർ, ഒരു പാമ്പ് നാടകം, കപ്പലോട്ടക്കാരി, പൗലോസ് എന്ന വെറും പൗലോസ്, നമുക്ക് സ്തുതി പാടാം…, മീൻ കാഫ് പാർട്ട് ത്രീ, ഗ്രീക്കിലെ മീഡിയ, ഈസപ്പ് കഥയിലെ ഇൻഡ്യാക്കാരൻ, പൂർവ്വപക്ഷത്തെ ശിലാഗോപുരങ്ങൾ തുടങ്ങിയവയാണ് പ്രധാന രചനകൾ.

01.https://mediamangalam.com/rajasekharan-onamthuruth-passes-away/

02. https://www.deshabhimani.com/news/kerala/news-kannurkerala-17-09-2022/1044215 

03. https://theaidem.com/remembering-the-amateur-drama-director-onamthuruthu-rajasekharan-by-pm-yesudasan/

04. https://www.deshabhimani.com/news/pravasi/rajasekharan-onamthuruth-receives-prathiba-drama-award/979665
സ്റ്റേഷൻ ഹൗസ് ഓഫീസർ

ഒരു **സ്റ്റേഷൻ ഹൗസ് ഓഫീസർ** അഥവാ **Station House Officer** (**SHO**) ഇന്ത്യയിലെയും പാകിസ്ഥാനിലെയും ഒരു പോലീസ് സ്റ്റേഷന്റെ ചുമതലയുള്ള ഉദ്യോഗസ്ഥനാണ്. സ്റ്റേഷൻ ഹൗസ് ഓഫീസർ (**എസ്.എച്ച്.ഒ** ) ഓരോ പോലീസ് സ്റ്റേഷന്റെയും പ്രവർത്തനങ്ങളുടെ മൊത്തത്തിലുള്ള മേൽനോട്ടത്തിന് ചുമതലപ്പെടുത്തിയിരിക്കുന്ന, സർക്കാർ നിശ്ചയിക്കുന്ന റാങ്കിലുള്ള ഒരു പോലീസ് ഓഫീസറാണ്, ആ ഓഫീസർ പോലീസ് സ്റ്റേഷന്റെ ചുമതലയുള്ള ഓഫീസറായിരിക്കും. സ്റ്റേഷൻ ഹൗസ് ഓഫീസർ (എസ്.എച്ച്.ഒ) പോലീസ് ഇൻസ്പെക്ടർ  അല്ലെങ്കിൽ സബ് ഇൻസ്പെക്ടർ പദവിയിലുള്ള പോലീസ് ഉദ്യോഗസ്ഥൻ ആയിരിക്കും. ചില പ്രത്യേക സന്ദർഭങ്ങളിൽ ഉയർന്ന പദവിയിലുള്ള പോലീസ് ഉദ്യോഗസ്ഥരെയും സ്റ്റേഷൻ ഹൗസ് ഓഫീസറായി നിയമിക്കാറുണ്ട്, ഐപിഎസ് ഉദ്യോഗസ്ഥരെ അവരുടെ പരിശീലനകാലയളവിൽ സ്റ്റേഷൻ ഹൗസ് ഓഫീസർമാരായി നിയമിക്കാറുണ്ട്. പരിശീലന കാലയളവിൽ അവരുടെ റാങ്ക് അസിസ്റ്റൻ്റ് പോലീസ് സൂപ്രണ്ട് (എ.എസ്.പി.) ആയിരിക്കും.   ഇന്ത്യയിൽ, കുറ്റകൃത്യങ്ങളുടെ അന്വേഷണം നടത്താൻ ഒരു സ്റ്റേഷൻ ഹൗസ് ഓഫീസറെ നിയമം അനുവദിക്കുന്നു.  2019 ഫെബ്രുവരിയിലെ കണക്കനുസരിച്ച് ഇന്ത്യയിൽ 15,650 പോലീസ് സ്റ്റേഷനുകളുണ്ട്. കേരളത്തിൽ പോലീസ് ഇൻസ്പെക്ടർ (സി.ഐ) റാങ്കിൽ ഉള്ള ഉദ്യോഗസ്ഥരാണ് സ്റ്റേഷൻ ഹൗസ് ഓഫീസർമാർ. ഇൻസ്പെക്ടർ/എസ്.എച്ച്‌.ഒ എന്ന പേരിൽ ആണ് ഈ തസ്തിക അറിയപ്പെടുന്നത്. ഇങ്ങനെ ഇൻസ്പെക്ടർമാർ എസ്.എച്ച്.ഒ മാർ ആയിട്ടുള്ള പോലീസ് സ്റ്റേഷനുകളിൽ ക്രമസമാധാന ചുമതലയുള്ള സബ് ഇൻസ്പെക്ടറും കുറ്റാന്വേഷണ ചുമതലയുള്ള സബ് ഇൻസ്പെക്ടർ മാറും ഉണ്ടാകും.

## കേരളത്തിൽ
കേരളത്തിൽ ഒട്ടുമിക്ക പോലീസ് സ്റ്റേഷനുകളുടെയും സ്റ്റേഷൻ ഹൗസ് ഓഫീസറുടെ ചുമതല വഹിക്കുന്നത് പോലീസ് ഇൻസ്പെക്ടർമാരാണ്. എന്നാല് കുറ്റകൃത്യങ്ങൾ കുറഞ്ഞതും, മറ്റു പ്രാധാന്യം കുറഞ്ഞ പോലീസ് സ്റ്റേഷനുകളുടെയും സ്റ്റേഷൻ ഹൗസ് ഓഫീസറുടെ ചുമതല വഹിക്കുന്നത് സബ് ഇൻസ്പെക്ടർമാർ ആണ്. 
സ്റ്റേഷനിലെ പോലീസുദ്യോഗസ്ഥരുടെ ഡ്യൂട്ടി നോട്ട് ബുക്ക് എഴുതുക, പരാതികളിൽ തീർപ്പ് കൽപ്പിക്കുക, പാസ്‌പോർട്ട് വെരിഫിക്കേഷൻ റിപ്പോർട്ട് തയ്യാറാക്കി അയക്കുക, പോലീസ് ക്ലിയറൻസ് സർട്ടിഫിക്കറ്റുകൾ, സമൻസിന്റെയും വാറണ്ടിന്റെയും അടക്കം ചുമതലകൾ എന്നിവ സ്റ്റേഷനുകളിലെ ക്രമസമാധാന ചുമതലയുള്ള സബ് ഇൻസ്‌പെക്ടർമാരാണ് നിർവഹിക്കേണ്ടത്. ഗൗരവസ്വഭാവമുള്ള പരാതികൾ സ്റ്റേഷൻ ഹൗസ് ഓഫീസർമാരുടെ പരിഗണനക്കും ഉത്തരവിലേക്കുമായി കൈമാറ്റം ചെയ്യണം. കേസ് രജിസ്റ്റർ ചെയ്യുന്നപക്ഷം അന്വേഷണത്തിന് ക്രൈം സബ് ഇൻസ്പെക്ടറെ ചുമതലപ്പെടുത്തി.

## റഫറൻസുകൾ
മൂൺബ്യുൾ

**മൂൺബ്യുൾ** എന്ന പേരിൽ അറിയപ്പെടുന്ന ഒരു ദക്ഷിണ കൊറിയൻ റാപ്പറും, ഗായികയും ആണ് **മൂൺ ബ്യുൾ-യി**.

## അവലംബം

വർഗ്ഗം:മാമാമൂ അംഗങ്ങൾ
വർഗ്ഗം:ദക്ഷിണ കൊറിയൻ ഗായികമാർ
വർഗ്ഗം:ദക്ഷിണ കൊറിയൻ റാപ്പർമാർ
സിറ്റാഡെല്ല

മാൾട്ടയിലെ ഗോസോ ദ്വീപിലെ വിക്ടോറിയയുടെ കോട്ടയാണ് **കാസ്റ്റെല്ലോ** (മാൾട്ടീസ്: ഇൽ-കാസ്റ്റെൽ), എന്നും അറിയപ്പെടുന്ന **സിറ്റാഡെല്ല**. വെങ്കലയുഗം മുതൽ ഈ പ്രദേശത്ത് ജനവാസമുണ്ടായിരുന്നു. ഇപ്പോൾ സിറ്റാഡെല്ല സ്ഥിതിചെയ്യുന്ന സ്ഥലം പ്യൂണിക്-റോമൻ നഗരമായ ഗൗലോസിന്റെയോ ഗ്ലോക്കോണിസ് സിവിറ്റാസിന്റെയോ അക്രോപോളിസ് ആണെന്ന് വിശ്വസിക്കപ്പെടുന്നു.
## Notes

## അവലംബങ്ങൾ

### ഗ്രന്ഥസൂചിക
*

## കൂടുതൽ വായനയ്ക്ക്
*
*

## പുറംകണ്ണികൾ

വർഗ്ഗം:മാൾട്ടയിലെ കോട്ടകൾ
ഗായത്രി ശങ്കർ

തമിഴ്, മലയാളം സിനിമകളിൽ അഭിനയിച്ചുവരുന്ന ഒരു ഇന്ത്യൻ നടിയാണ് **ഗായത്രി ശങ്കർ** (ജനനം 2 മെയ് 1993). 2012-ൽ *18 വയസു* എന്ന ചിത്രത്തിലൂടെയായിരുന്നു അവരുടെ തമിഴ് സിനിമാ അരങ്ങേറ്റം, *നടുവുല കൊഞ്ചം പാക്കാതെ കാണോം* (2012) എന്ന ചിത്രത്തിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്. കുഞ്ചാക്കോ ബോബൻ നായകനായ *[[ന്നാ താൻ കേസ് കൊട്]]* (2022) എന്ന ചിത്രത്തിലെ നായികാ കഥാപാത്രത്തിലൂടെയാണ് അവർ മലയാള സിനിമയിൽ അരങ്ങേറ്റം കുറിച്ചത്.

## മുൻകാലജീവിതം
തമിഴ്‌നാട്ടിലെ ട്രിച്ചി സ്വദേശിയായ ഗായത്രി ജനിച്ചതും വളർന്നതും ബാംഗ്ലൂരിലാണ്. 

## കരിയർ
നടിയുടെ ആദ്യം റിലീസ് ചെയ്ത സിനിമ സൈക്കോളജിക്കൽ ത്രില്ലർ *18 വയസായിരുന്നു*, പക്ഷേ വിജയ് സേതുപതിയ്‌ക്കൊപ്പം *നടുവുല കൊഞ്ചം പാക്കാത കാണോം* എന്ന ചിത്രത്തിലെ അഭിനയത്തിലൂടെയാണ് അവർ പ്രശസ്തയാകുന്നത്. 2013-ൽ *പൊന്മാളൈ പൊഴുത്*, *മത്തപ്പൂ* എന്നീ രണ്ട് ചിത്രങ്ങളിൽ അഭിനയിച്ചു. അതിനുശേഷം 1980കളിലെ കോളേജ് പ്രണയകഥയായ *റമ്മിയിൽ* ഇനിഗോ പ്രഭാകരനൊപ്പം അഭിനയിച്ചു.

മൾട്ടി-സ്റ്റാർ ചിത്രമായ *ഉല*, *ചിത്തിരം പേശുതുടി 2* എന്ന് പുനർനാമകരണം ചെയ്യുകയും 2019-ൽ റിലീസ് ചെയ്യുകയും ചെയ്തു. മുരൻ ഫെയിം രാജൻ മാധവ് സംവിധാനം ചെയ്ത ചിത്രത്തിൽ രാധിക ആപ്‌തെ, പ്രിയ ബാനർജി, വിധാർത്ഥ്, ഡ്വെയ്ൻ ബ്രാവോ എന്നിവരും ഗായത്രിക്കൊപ്പം അഭിനയിക്കുന്നു. വിജയ് സേതുപതിക്കൊപ്പം അഭിനയിച്ച രഞ്ജിത് ജയക്കൊടി സംവിധാനം ചെയ്ത *പുരിയാത്ത പുതിർ* 2017ൽ പുറത്തിറങ്ങി. വിജയ് സേതുപതി, ഗൗതം കാർത്തിക്, നിഹാരിക കൊണിഡേല എന്നിവർ അഭിനയിച്ച ഒരു ഡാർക്ക് കോമഡി ചിത്രമായിരുന്നു നവാഗതനായ അറുമുഖകുമാർ സംവിധാനം ചെയ്ത *ഒരു നല്ല നാൾ പാത്തു സോൾരെൻ*. 2018 ഫെബ്രുവരി 2 ന് ചിത്രം റിലീസ് ചെയ്തു. 2018 ഡിസംബർ 20-ന് *സീതാകത്തി* പുറത്തിറങ്ങി. ബാലാജി തരണീധരൻ സംവിധാനം ചെയ്ത സീതാകത്തിയിൽ സഹസംവിധായകയായും അവർ പ്രവർത്തിച്ചു. സീതാകത്തിയിൽ ഒരു അതിഥി വേഷത്തിലും അവർ അഭിനയിച്ചു. 2018-ൽ അവർ വെബ് സീരീസുകളിലേക്കും ചുവടുവെച്ചു. ആമസോൺ പ്രൈം എക്‌സ്‌ക്ലൂസീവ് സീരീസായ *വെല്ല രാജയിൽ* അവർ ആധിരയായി അഭിനയിച്ചു.

വിജയ് സേതുപതി, സാമന്ത അക്കിനേനി, ഫഹദ് ഫാസിൽ, രമ്യാ കൃഷ്ണൻ, മിഷ്‌കിൻ എന്നിവരെ പ്രധാന കഥാപാത്രങ്ങളാക്കി ത്യാഗരാജൻ കുമാരരാജ സംവിധാനം ചെയ്ത *സൂപ്പർ ഡീലക്‌സ്* 2019-ൽ പുറത്തിറങ്ങി.

2022-ൽ, ലോകേഷ് കനകരാജിന്റെ *[[വിക്രം (ചലച്ചിത്രം)|വിക്രം]]* എന്ന സിനിമയിൽ അവർ അമറിന്റെ ഭാര്യയായി അഭിനയിച്ചു. സൂപ്പർ ഡീലക്‌സിന് ശേഷം ഫാസിലുമൊത്തുള്ള രണ്ടാമത്തെ കൂട്ടുകെട്ടും വിജയ് സേതുപതിയുമായുള്ള എട്ടാമത്തെ കൂട്ടുകെട്ടും ആയിരുന്നു ഈ ചിത്രം. വിജയ് സേതുപതിക്കൊപ്പം സീനു രാമസാമി സംവിധാനം ചെയ്‌ത ചിത്രം *മാമനിതൻ* അതേ വർഷം പുറത്തിറങ്ങി. ആദ്യ മലയാള ചിത്രം *ന്നാ താൻ കേസ് കൊട്* ഉം 2022 ൽ പുറത്തിറങ്ങി.

ഇനിയും പുറത്തിറങ്ങാത്ത സിനിമകളായ ടൈറ്റാനിക്, ഹൊറർ ത്രില്ലർ പേച്ചി എന്നിവയിലും അവർ അഭിനയിച്ചിട്ടുണ്ട്.

## ഫിലിമോഗ്രഫി

### സിനിമകൾ

* *ഭാഷ പ്രത്യേകം പരാമർശിച്ചിട്ടില്ലാത്ത എല്ലാ സിനിമകളും തമിഴിലാണ്.*

### വെബ് സീരീസ്

## അവലംബം

## പുറം കണ്ണികൾ
* 

വർഗ്ഗം:1993-ൽ ജനിച്ചവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
മഹ്സ അമിനിയുടെ മരണം

2022 സെപ്തംബർ 16-ന്, ഇറാനിലെ ടെഹ്‌റാനിൽ **ജിന അമിനി** അല്ലെങ്കിൽ **ഷീന അമിനി** (പേർഷ്യൻ: ژینا امینی, കുർദിഷ്: ژینا ییم) എന്ന പേരിലും അറിയപ്പെടുന്ന **മഹ്സ അമിനി** (പേർഷ്യൻ: مهسا امینی) എന്ന 22 കാരിയായ ഇറാനിയൻ വനിത സംശയാസ്പദമായ സാഹചര്യത്തിൽ പോലീസിന്റെ ക്രൂരത കാരണം മരിയ്ക്കുകയുണ്ടായി.

സർക്കാർ മാനദണ്ഡങ്ങൾ പാലിക്കാത്തതിന് ഹിജാബ് നിയന്ത്രണങ്ങൾ പരസ്യമായി നടപ്പിലാക്കുന്നതിന് മേൽനോട്ടം വഹിക്കുന്ന ഇസ്ലാമിക് റിപ്പബ്ലിക് ഓഫ് ഇറാന്റെ ലോ എൻഫോഴ്‌സ്‌മെന്റ് കമാൻഡിന്റെ വൈസ് സ്ക്വാഡായ ഗൈഡൻസ് പട്രോൾ അമിനിയെ അറസ്റ്റ് ചെയ്തു. ഒരു സ്റ്റേഷനിൽ വെച്ച് അവൾക്ക് പെട്ടെന്ന് ഹൃദയസ്തംഭനമുണ്ടായി തറയിൽ വീഴുകയും രണ്ട് ദിവസത്തിന് ശേഷം കോമയിൽ മരിക്കുകയും ചെയ്തുവെന്ന് പോലീസ് പറയുകയുണ്ടായി. അവളെ മർദ്ദിക്കുകയും അവളുടെ തല ഒരു പോലീസ് കാറിന്റെ വശത്ത് ഇടിക്കുകയും ചെയ്തതായി സംഭവത്തി‍ൻറെ ദൃക്‌സാക്ഷികൾ വെളിപ്പെടുത്തുകയുണ്ടായി. അവളുടെ മെഡിക്കൽ സ്കാനുകൾ ചോർന്നതിൽ നിന്ന് മസ്തിഷ്ക രക്തസ്രാവവും പക്ഷാഘാതവുമാണ് മരണത്തിലേയ്ക്ക് നയിക്കുവാനുണ്ടായ കാരണമെന്ന് നിർണ്ണയിക്കപ്പെട്ടു.

ലോകമെമ്പാടുമുള്ള നിരവധി ആളുകൾ അമിനിയുടെ മരണത്തോട് പ്രതികരിച്ചു. ചില വാർത്താ ഉറവിടങ്ങൾ വെളിപ്പെടുത്തുന്നത് അനുസരിച്ച്, ഇസ്ലാമിക് റിപ്പബ്ലിക്ക് ഓഫ് ഇറാന്റെ കീഴിൽ സ്ത്രീകൾക്കെതിരായ അക്രമത്തിന്റെ പ്രതീകമായി ഇത് മാറുകയും രാജ്യത്തുടനീളം പ്രതിഷേധത്തിന് കാരണമാവുകയും ചെയ്തു. നിരവധി നേതാക്കളും അന്താരാഷ്ട്ര സംഘടനകളും സെലിബ്രിറ്റികളും സംഭവത്തെ കുറിച്ച് അഭിപ്രായപ്രകടനങ്ങൾ നടത്തി.  ഇറാന്റെ സദാചാര പോലീസിന്റെ സ്ത്രീകളോടുള്ള പെരുമാറ്റത്തെ അവർ അപലപിക്കുകയും പ്രതിഷേധക്കാരോട് ഐക്യദാർഢ്യം പ്രകടിപ്പിക്കുകയും ചെയ്തു.  യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് ട്രഷറി സദാചാര പോലീസിനും വിവിധ സുരക്ഷാ സംഘടനകളിലെ ഇറാനിയൻ നേതാക്കൾക്കും ഉപരോധം ഏർപ്പെടുത്തി.

## പ്രതിഷേധങ്ങൾ
അമിനിയുടെ മരണത്തെ തുടർന്ന് ഇറാനിൽ വലിയ തോതിൽ പ്രതിഷേധങ്ങൾ ഉണ്ടായി. 2009, 2017, 2019 വർഷങ്ങൾക്ക് ശേഷം ഇറാനിലുണ്ടായ ഏറ്റവും വ്യാപകമായ പ്രക്ഷോഭമാണിത് എന്ന് സി.എൻ.എൻ വിലയിരുത്തി. 2009 ന് ശേഷം ഇറാനിലുണ്ടായ ഏറ്റവും വലിയ പ്രക്ഷോഭം എന്നാണ് ന്യൂയോർക്ക് ടൈംസ് ഈ പ്രക്ഷോഭങ്ങളെ വിശേഷിപ്പിച്ചത്. പ്രതിഷേധത്തിൻറെ ഭാഗമായി പല സ്ത്രീകളും പരസ്യമായി തങ്ങളുടെ ഹിജാബ് ഊരി മാറ്റുകയോ മുടി മുറിയ്ക്കുകയോ ചെയ്തു. 2022 നവംബർ അവസാനമായപ്പോഴേക്കും പ്രക്ഷോഭത്തിൽ പങ്കെടുത്ത 307 പേരെയെങ്കിലും സൈന്യം വധിച്ചിട്ടുണ്ടെന്ന് ഇറാൻ ഹ്യൂമൻ റൈറ്റ്സ് റിപ്പോർട്ട് ചെയ്യുന്നു. ഇറാൻ സൈനികർ ജനക്കൂട്ടത്തിന് നേരേ വെടിവയ്ക്കുകയും പലരെയും അടിച്ച് കൊല്ലുകയും ചെയ്തതായി ആംനസ്റ്റി ഇൻറർനാഷണൽ റിപ്പോർട്ട് ചെയ്യുന്നു.

## അവലംബങ്ങൾ

വർഗ്ഗം:സ്ത്രീകളുടെ അവകാശങ്ങൾ
ദ യംഗ് ബെഗ്ഗർ

സ്പാനിഷ് ചിത്രകാരനായ ബാർട്ടലോം എസ്റ്റെബാൻ മുറില്ലോ (ഏകദേശം 1645-1650) വരച്ച ചിത്രമാണ് **ദ യംഗ് ബെഗ്ഗർ**. പെയിന്റിംഗിൽ സ്വയം പേൻ കൊല്ലുന്ന ഒരു ചെറുപ്പക്കാരന്റെ രൂപം കാരണം ദ ലൈസ് റിഡൻ ബോയ് എന്നും അറിയപ്പെടുന്നു. മുറില്ലോയുടെ ആദ്യത്തെ അറിയപ്പെടുന്ന തെരുവ് കുട്ടികളുടെ ചിത്രമാണ് ദ യംഗ് ബെഗ്ഗർ.

പതിനേഴാം നൂറ്റാണ്ടിലെ സ്പാനിഷ് കുട്ടികളുടെ ദാരിദ്ര്യം ഈ ചിത്രത്തെ സ്വാധീനിക്കുകയും മൈക്കലാഞ്ചലോ മെറിസി ഡാ കാരവാജിയോയുടെ ശൈലി പിന്തുടരുകയും ചെയ്തു. മുറില്ലോയുടെ പെയിന്റിംഗ് ഒരു അനാഥ കുട്ടിയെ കേന്ദ്രീകരിച്ച് പ്രകാശത്തിന്റെയും നിറഭേദങ്ങളുടെയും പൂരകമായ സാങ്കേതികത ഉപയോഗിക്കുന്നു. ലൂയി പതിനാറാമന്റെ രാജകീയ ശേഖരത്തിൽ സൂക്ഷിച്ചിരുന്ന ഈ ചിത്രം സ്പാനിഷ് ബറോക്ക് പെയിന്റിംഗിലെ അദ്ദേഹത്തിന്റെ ഏറ്റവും പ്രശസ്തമായ സൃഷ്ടികളിലൊന്നായി കണക്കാക്കപ്പെടുന്നു.

ഈ ചിത്രം നിലവിൽ പാരീസിലെ ലൂവ്രേ മ്യൂസിയത്തിലാണ് സ്ഥിതി ചെയ്യുന്നത്.
## ചരിത്രം
മദ്യശാലയിലെ രംഗങ്ങൾ ഉൾപ്പെടെയുള്ള ലോ-ലൈഫ് വിഭാഗത്തിലുള്ള രംഗങ്ങളുടെ നീണ്ട ഫ്ലെമിഷ് പാരമ്പര്യം കാരണം ദാരിദ്ര്യത്തിലുള്ള കുട്ടികളുടെ പെയിന്റിംഗുകൾ ഫ്ലാൻഡേഴ്സിൽ വളരെയധികം വിലമതിക്കപ്പെട്ടു.

സ്പെയിനിന്റെ സുവർണ്ണ കാലഘട്ടത്തിലെ അവസാനത്തെ മഹാനായ ചിത്രകാരന്മാരിൽ ഒരാളെന്ന നിലയിൽ, മുറില്ലോ എല്ലാറ്റിനുമുപരിയായി ഒരു മത ചിത്രകാരനായിരുന്നു. വിശുദ്ധന്മാരുടെയും ക്രിസ്തുവിന്റെയും മഹത്തായ ചിത്രീകരണത്തിന് പേരുകേട്ടിരുന്നു. ദരിദ്രരോടുള്ള അദ്ദേഹത്തിന്റെ താൽപ്പര്യം ഒരുപക്ഷേ ഫ്രാൻസിസ്‌ക്കൻമാരുടെ ചാരിറ്റി സിദ്ധാന്തവുമായി ബന്ധപ്പെട്ടിരിക്കാം, അവർക്കായി അദ്ദേഹം പതിവായി പ്രവർത്തിച്ചു. സെവില്ലിലെ ഫ്രാൻസിസ്കന്മാർക്ക് വേണ്ടി, അദ്ദേഹം ചിത്രങ്ങളുടെ ഒരു ചക്രം വരച്ചു. അതിൽ ദ ഏഞ്ചൽസ് കിച്ചൻ എന്ന പേരിൽ മറ്റൊരു പെയിന്റിംഗ് ഉൾപ്പെടുന്നു.
## അനുബന്ധ ചിത്രങ്ങൾ

Bartolomé Esteban Perez Murillo - Trauben- und Melonenesser.jpg|* [[ചിൽഡ്രൻ ഈറ്റിംഗ് ഗ്രേപ്സ് ആന്റ് വാട്ടർമെലൻ]]*, c. 1645–46, Alte Pinakothek
Murillo, Bartolomé Estéban - Three Boys - Google Art Project.jpg|*Three Boys*, c. 1660


## Citations


## അവലംബങ്ങൾ
* Bray, Xavier. *Murillo at Dulwich Picture Gallery*. London: Philip Wilson, 2013.
* Brooke, Xanthe, and Peter Cherry. *Murillo: Scenes of Childhood*. London: Merrell, 2001.
* Magi, Giovanna. *The Grand Louvre and the Musee DOrsay*. Florence: Bonechi, 1992.
* Marqués, Manuela B. Mena. 2003 "Murillo, Bartolomé Esteban." *Grove Art Online.* 7 May. 2019. .
* Mentor Association. *The Mentor, Volume 7, Part 1*. New York, N.Y.: Mentor Association, 1920.
* 

വർഗ്ഗം:ചിത്രങ്ങൾ
ടാന തടാകം

**ടാന തടാകം**(; previously **Tsana**) എത്യോപ്യയിലെ ഏറ്റവും വലിയ തടാകവും ബ്ലൂ നൈലിന്റെ ഉറവിടവുമാണ്. വടക്ക്-പടിഞ്ഞാറൻ എത്യോപ്യൻ മലമ്പ്രദേശങ്ങളിലെ അംഹാര മേഖലയിൽ സ്ഥിതി ചെയ്യുന്ന ഈ തടാകം ഏകദേശം 84 കിലോമീറ്റർ (52 മൈൽ) നീളത്തിലും 66 കിലോമീറ്റർ (41 മൈൽ) വീതിയിലും 15 മീറ്റർ (49 അടി) പരമാവധി ആഴത്തിലും സമുദ്രനിരപ്പിൽനിന്ന് ഏകദേശം 1,788 മീറ്റർ (5,866 അടി) ഉയരത്തിലും സ്ഥിതിചെയ്യുന്നു. ഗിൽഗൽ അബയ്, റെബ്, ഗുമാര എന്നീ നദികളിൽനിന്നാണ് ടാന തടാകത്തിലേയ്ക്കുള്ള ജലം എത്തുന്നത്. കാലാവസ്ഥാനുസൃതമായ മാറ്റം, മഴ എന്നിവയനുസരിച്ച് തടാകത്തിൻറെ ഉപരിതല വിസ്തീർണ്ണം 3,000 മുതൽ 3,500 ചതുരശ്ര കിലോമീറ്റർ (1,200 മുതൽ 1,400 ചതുരശ്ര മൈൽ വരെ) വരെയായി വ്യത്യാസപ്പെടുന്നു. തടാകം ബ്ലൂ നൈലിലേക്ക് ഒഴുകുന്നിടത്തെ അണക്കെട്ടിൻറെ നിർമ്മാണത്തോടെ തടാകനിരപ്പ് ക്രമീകരിച്ചിട്ടുണ്ട്. ഇത് ബ്ലൂ നൈൽ വെള്ളച്ചാട്ടത്തിലേക്കും (തിസ് അബ്ബായി) ജലവൈദ്യുത നിലയത്തിലേക്കുമുള്ള ഒഴുക്കിനെ നിയന്ത്രിക്കുന്നു. 2015-ൽ,  പ്രകൃതിദത്തവും സാംസ്കാരികവുമായ ദേശീയ, അന്തർദേശീയ പ്രാധാന്യം തിരിച്ചറിഞ്ഞ് ടാന തടാക പ്രദേശത്തെ ഒരു യുനെസ്കോ ബയോസ്ഫിയർ റിസർവായി നാമനിർദ്ദേശം ചെയ്തു.

## അവലംബം
മഹർലൂ തടാകം

**മഹർലൂ തടാകം** () ഇറാനിലെ ഷിറാസ് പ്രദേശത്തെ മലമ്പ്രദേശങ്ങളിൽ സ്ഥിതിചെയ്യുന്ന ഒരു കാലാവസ്ഥാനുസൃത ലവണ തടാകമാണ്. ഷിറാസിന് 27.0 കി.മീ (16.8 മൈൽ) തെക്കുകിഴക്കായി സ്ഥിതിചെയ്യുന്ന ഈ തടാക ജലത്തിലെ ഉപ്പ് പൊട്ടാസ്യവും മറ്റ് ലവണങ്ങളും കൊണ്ട് സമ്പുഷ്ടമാണ്.

## അവലംബം
ഉമാതില്ല ദേശീയ വനം

**ഉമാതില്ല ദേശീയ വനം** ഒറിഗണിൻറെ വടക്കുകിഴക്കൻ മേഖലയിലെയും വാഷിംഗ്ടണിലെ തെക്കുകിഴക്കൻ മേഖലകളിലെയും ബ്ലൂ പർവതനിരകളിലെ ഏകദേശം 1.4 ദശലക്ഷം ഏക്കർ (5,700 ചതുരശ്ര കിലോമീറ്റർ) വിസ്തൃതിയുള്ള ദേശീയ വനമാണ്. ഭൂവിസ്തൃതിയുടെ അവരോഹണ ക്രമത്തിൽ ഉമാതില്ല, ഗ്രാന്റ്, കൊളംബിയ, മോറോ, വാല്ലോവ, യൂണിയൻ, ഗാർഫീൽഡ്, അസോട്ടിൻ, വീലർ, വാല്ല വാല്ല കൗണ്ടികളുടെ ഭാഗങ്ങളിൽ ദേശീയ വനം സ്ഥിതി ചെയ്യുന്നു. (കൊളംബിയ, ഗാർഫീൽഡ്, അസോട്ടിൻ, വാല്ല വാല്ല കൌണ്ടികൾ വാഷിംഗ്ടണിലും ബാക്കിയുള്ളവ ഒറിഗണിലാണ്.) വനത്തിന്റെ മുക്കാൽ ഭാഗത്തിലധികവും ഒറിഗൺ സംസ്ഥാനത്താണ്. ഒറിഗണിലെ പെൻഡിൽടണിലാണ് ഫോറസ്റ്റ് ആസ്ഥാനം സ്ഥിതിചെയ്യുന്നു. ഒറിഗണിലെ ഹെപ്‌നർ, ഉകിയ എന്നിവിടങ്ങളിലും വാഷിംഗ്ടണിലെ പോമെറോയ്, വല്ല വാല എന്നിവിടങ്ങളിലും പ്രാദേശിക ജില്ലാ റേഞ്ച് ഓഫീസുകളും ഉണ്ട്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
ക്വാൻസ നദി

**ക്വാൻസ നദി** അംഗോളയിലെ ഏറ്റവും നീളം കൂടിയ നദികളിലൊന്നാണ്. ഇത് ദേശീയ തലസ്ഥാനമായ ലുവാണ്ടയുടെ തെക്ക് ഭാഗത്തുവച്ച് അറ്റ്ലാന്റിക് സമുദ്രത്തിലേക്ക് ഒഴുകുന്നു.

## ഭൂമിശാസ്ത്രം
ലുവാണ്ടയിൽ നിന്ന് ഏകദേശം 60 കിലോമീറ്റർ (37 മൈൽ) തെക്ക് ഭാഗത്തായി സ്ഥിതി ചെയ്യുന്ന നദി അതിന്റെ നദീമുഖത്തുനിന്ന് ഏകദേശം 150 മൈൽ (240 കി.മീ) ദൂരത്തേക്ക് സഞ്ചാരയോഗ്യമാണ്. അതിന്റെ പോഷകനദികളിൽ കുട്ടാറ്റോ, ലുകാല എന്നിവ ഉൾപ്പെടുന്നു.

## അവലംബം

വർഗ്ഗം:അംഗോളയിലെ നദികൾ
സനാഗ നദി

**സനാഗ നദി** (മുമ്പ് ജർമ്മൻ: സന്നാഗ) കിഴക്കൻ മേഖലയിലും മധ്യമേഖലയിലും ലിറ്ററൽ മേഖലയിലുമായി സ്ഥിതി ചെയ്യുന്ന കാമറൂണിലെ ഏറ്റവും വലിയ നദിയാണ്. ഡിജെറം, ലോം നദികളുടെ സംഗമസ്ഥാനത്ത് നിന്ന് ഏകദേശം 603 കിലോമീറ്റർ (375 മൈൽ) ആണ് ഇതിന്റെ നീളം. സനാഗ-ഡിജെറം നദികൾ ചേർന്നുള്ള ആകെ നീളം ഏകദേശം 1,067.5 കി.മീ (663.3 മൈൽ) ആണ്. 464.5 കിലോമീറ്റർ നീളമുള്ള ഡിജെറം നദി സനാഗ നദിയുടെ ഏറ്റവും നീളമേറിയ പോഷകനദിയാണ്.

## ഗതി
സനാഗ നദിയുടെ ഉറവിടം അദാമാവ പീഠഭൂമിയിലാണ്. കിഴക്കൻ മേഖലയുടെ വടക്ക് ഭാഗത്ത്, ഡിജെറം നദിയും ലോം നദിയും സംഗമിച്ചാണ് ഇത് രൂപപ്പെടുന്നത്. ഡിജെറം നദിയുടെ ആകെ നീളം 464.5 കിലോമീറ്ററും (288.6 മൈൽ) ലോം നദിയുടെ ആകെ നീളം 424.2 കിലോമീറ്ററും (263.6 മൈൽ) ആണ്. ഉത്ഭവി നദികൾ കൂടാതെ, സനാഗയുടെ ഏറ്റവും വലിയ പോഷകനദി 548 കിലോമീറ്റർ (341 മൈൽ) നീളമുള്ള എംബാം നദിയാണ്.

## അവലംബം
ആൽബർട്ട് തടാകം

**ആൽബർട്ട് തടാകം**, ഉഗാണ്ടയിലും ഡെമോക്രാറ്റിക് റിപ്പബ്ലിക് ഓഫ് കോംഗോയിലും സ്ഥിതി ചെയ്യുന്ന ഒരു തടാകമാണ്. യഥാർത്ഥത്തിൽ എംവിറ്റാൻസിഗ് തടാകം എന്നും താൽക്കാലികമായി മൊബുട്ടു സെസെ സെക്കോ തടാകം എന്നും ഇത് അറിയപ്പെടുന്നു. ആഫ്രിക്കയിലെ ഏഴാമത്തെ വലിയ തടാകവും ഉഗാണ്ടയിലെ മഹാ തടാകങ്ങളിൽ രണ്ടാമത്തെ വലിയ തടാകവുമാണിത്.

## ഭൂമിശാസ്ത്രം
ആഫ്രിക്കൻ ഭൂഖണ്ഡത്തിന്റെ മധ്യഭാഗത്തായി ഉഗാണ്ടയുടെയും ഡെമോക്രാറ്റിക് റിപ്പബ്ലിക് ഓഫ് കോംഗോയുടെയും അതിർത്തിയിലാണ് ആൽബർട്ട് തടാകം സ്ഥിതി ചെയ്യുന്നത്. ഈസ്റ്റ് ആഫ്രിക്കൻ റിഫ്റ്റിൻറെ പടിഞ്ഞാറൻ ശാഖയായ ആൽബർട്ടൈൻ റിഫ്റ്റിലെ തടാകങ്ങളുടെ ശൃംഖലയുടെ വടക്കേയറ്റത്താണ് ഇതിൻറെ സ്ഥാനം. ഏകദേശം 160 കിലോമീറ്റർ (99 മൈൽ) നീളവും 30 കിലോമീറ്റർ (19 മൈൽ) വീതിയും 51 മീറ്റർ (167 അടി) പരമാവധി ആഴവുമുള്ള ഇതിന് സമുദ്രനിരപ്പിൽ നിന്ന് 619 മീറ്റർ (2,031 അടി) ഉയരമുണ്ട്.

## ചിത്രശാല

പ്രമാണം:Baker-Lake Albert-1861.jpg|സർ സാമുവൽ തടാകം പര്യവേക്ഷണം ചെയ്യുന്നു
പ്രമാണം:Rivers and lakes of Uganda.png|ഉഗാണ്ടയിലെ നദികളും തടാകങ്ങളും
പ്രമാണം:Early Ferry, Uganda (15198353996).jpg|ഫെറി
പ്രമാണം:Lake Albert Channel, Uganda (15192094327).jpg|ചാനൽ
പ്രമാണം:Albert Lake (7068054469).jpg|തടാകക്കരയിലെ ജിറാഫ്


## അവലംബം

വർഗ്ഗം:ഉഗാണ്ടയിലെ തടാകങ്ങൾ
ദ ഫ്ലവർ ഗേൾ (മുറില്ലോ)

1665-1670 സ്പാനും ഇടയിൽ സ്പാനിഷ് കലാകാരനായ ബാർട്ടലോം എസ്റ്റെബാൻ മുറില്ലോ വരച്ച ചിത്രമാണ് **ദ ഫ്ലവർ ഗേൾ** (ഇറ്റാലിയൻ - Fanciulla con fiori, Ragazza con fiori or La Fioraia'; സ്പാനിഷ് - Muchacha con flores)  ഈ ചിത്രം ഇപ്പോൾ ലണ്ടനിലെ ഡൽവിച്ച് പിക്ചർ ഗാലറിയിൽ സംരക്ഷിച്ചിരിക്കുന്നു.

ദ ഫ്ലവർ ഗേളിന്റെ എക്സ്-റേയിൽ ആദ്യ പാളിക്ക് താഴെ 90 ഡിഗ്രി കോണിൽ ഇമ്മാക്കുലേറ്റ്  കൺസെപ്ഷൻ ഓഫ്  എൽ എസ്‌കോറിയലിന്റെ കന്യാമറിയവുമായി പൊരുത്തപ്പെടുന്ന ഒരു രൂപത്തിന്റെ താഴത്തെ പകുതി മറ്റൊരു ചിത്രം കണ്ടെത്തി. മുറില്ലോ വീണ്ടും ഉപയോഗിച്ച ക്യാൻവാസുകളിലൂടെ ഗവേഷകർ വിശ്വസിക്കുന്നത് 1664 മുതൽ ഈ ഇമ്മാക്കുലേറ്റ് കൺസെപ്ഷന്റെ നിരവധി പതിപ്പുകൾ അദ്ദേഹം നിർമ്മിച്ചതായി നിലനിൽക്കുന്ന ഡ്രോയിംഗുകൾ കാണിക്കുന്നു.

ബ്രിട്ടീഷ് കലാകാരനായ ഫ്രാൻസിസ് ബൂർഷ്വാ (1753-1811) 18-ആം നൂറ്റാണ്ടിൽ ഹെർമിറ്റേജ് മ്യൂസിയത്തിന്റെ മാതൃകയിൽ വാഴ്‌സയിൽ ഒരു ആർട്ട് മ്യൂസിയം സ്ഥാപിക്കാൻ ആഗ്രഹിച്ച സ്റ്റാനിസ്ലാസ് II അഗസ്റ്റസിന് (1732-1798) വേണ്ടി പെയിന്റിംഗ് സ്വന്തമാക്കി. എന്നിരുന്നാലും ഇത് നടപ്പായില്ല. കാരണം 1795-ൽ സ്റ്റാൻസിലാസ്  ഈ പദ്ധതി ഉപേക്ഷിച്ചു. പകരം 1811-ൽ ബൂർഷ്വാ ഈ ചിത്രം ഇന്നത്തെ ഭവനത്തിലേക്ക് മാറ്റി.
## അവലംബങ്ങൾ


## ഗ്രന്ഥസൂചിക
* Nina A. Mallory, *El Greco to Murillo: Spanish Painting in the Golden Age, 1556—1700*, Harper & Row, 1990. 9780064355315.
* Albert Frederick Calvert, *Murillo* C. Scribner’s sons, 1908. OCLC 66738190.

## പുറംകണ്ണികൾ
* 
* 

വർഗ്ഗം:ഫ്ലവർ പെയിന്റിംഗുകൾ
ഇന്ത്യ (പൗരസ്ത്യ സുറിയാനി മെത്രാസന പ്രവിശ്യ)

ഏഴാം നൂറ്റാണ്ട് മുതൽ നിലനിന്നുവരുന്ന പൗരസ്ത്യ സുറിയാനി സഭയുടെ ഒരു സഭാ പ്രവിശ്യ ആണ്  **ഇന്ത്യാ മെത്രാസനം** (സുറിയാനി: ***ബേഥ് ഹെന്ദായേ***). ഇന്ത്യയിലെ മലബാർ പ്രദേശം (കേരളം) വളരെക്കാലമായി മാർത്തോമാ നസ്രാണികൾ എന്നറിയപ്പെടുന്ന ഒരു പൗരസ്ത്യ ക്രിസ്ത്യൻ സമൂഹത്തിന്റെ കേന്ദ്രമായിരുന്നു. ഒന്നാം നൂറ്റാണ്ടിൽ തോമാശ്ലീഹായുടെ സുവിശേഷ പ്രവർത്തനത്തിൽ നിന്നാണ് ഈ സമൂഹം അതിന്റെ ഉത്ഭവം കണക്കാക്കുന്നത്. കിഴക്കിന്റെ സഭയുടെ പരമ്പരാഗത ആരാധനാക്രമമായ പൗരസ്ത്യ സുറിയാനി ആചാരക്രമമാണ് ഇന്ത്യയിലെ ക്രിസ്ത്യൻ സമൂഹങ്ങൾ ഉപയോഗിച്ചിരുന്നത്. സഭയുടെ ദൈവശാസ്ത്രത്തിന് അനുസൃതമായി അവർ പലപ്പോഴും നെസ്റ്റോറിയനിസം എന്ന് തെറ്റായി പരാമർശിക്കപ്പെടുന്ന, പൗരസ്ത്യ സുറിയാനി ദൈവശാസ്ത്രവും സ്വീകരിച്ചു. മാർത്തോമാ നസ്രാണികളും കിഴക്കിന്റെ സഭയും തമ്മിലുള്ള ബന്ധം എപ്പോഴാണ് സ്ഥാപിതമായതെന്ന് വ്യക്തമല്ല. തുടക്കത്തിൽ, അവർ പാർസ് മെത്രാസനത്തിന്റെ പ്രവിശ്യയിൽ ഉൾപ്പെട്ടവരായിരുന്നു. എന്നാൽ  ഏഴാം നൂറ്റാണ്ടോടെ ആ പ്രവിശ്യയിൽ നിന്ന് വേർപെടുത്തപ്പെട്ടു. കിഴക്കിന്റെ കാതോലിക്കോസ് അവർക്കായി സ്വന്തമായി മെത്രാപ്പോലീത്തമാരെ നൽകിത്തുടങ്ങി. 1552ൽ കിഴക്കിന്റെ സഭയിൽ ഉണ്ടായ പിളർപ്പോടുകൂടി സഭയിലെ ഒരു വിഭാഗം കത്തോലിക്കാ സഭയുടെ സഭാസംസർഗ്ഗത്തിലും മാർപ്പാപ്പയുടെ അധികാരത്തിന് കീഴിലുമുള്ള കൽദായ കത്തോലിക്കാ സഭ രൂപീകരിച്ചു. തുടർന്നുള്ള ദശകങ്ങളിൽ കൽദായ കത്തോലിക്കാ മെത്രാന്മാരും കേരളത്തിലെ സഭാംഗങ്ങളുടെ ആത്മീയ നേതാക്കന്മാരായി. 1555ൽ കൽദായ കത്തോലിക്കാ സഭയുടെ ഇന്ത്യയിലെ മെത്രാസനം അങ്കമാലി ആസ്ഥാനമായി മാർപ്പാപ്പയുടെ അംഗീകാരത്തോടെ പ്രവർത്തനമാരംഭിച്ചു. എന്നാൽ 1599ൽ നടന്ന ഉദയംപേരൂർ സൂനഹദോസിന് ശേഷം കേരളത്തിലെ മാർത്തോമാ നസ്രാണികൾ റോമൻ ലത്തീൻ കത്തോലിക്കാ സഭയുടെ അധികാരത്തിന് കീഴിലാവുകയും അവരുടെ അങ്കമാലി അതിരൂപത നിർത്തലാക്കപ്പെടുകയും അതിന് പകരമായി പോർച്ചുഗീസ് പാദ്രുവാദോയുടെ കീഴിൽ അവർക്കായി ഒരു രൂപത സ്ഥാപിതമാവുകയും ചെയ്തു. ഇതിനെതിരെ സുറിയാനി നസ്രാണി സമൂഹം നടത്തിയ ചെറുത്തുനിൽപ്പ് 1653ലെ കൂനൻ കുരിശ് സത്യത്തിൽ കലാശിച്ചു. എന്നാൽ ഇതിനേത്തുടർന്ന് നസ്രാണികളുടെ ഇടയിൽ ഭിന്നതയുണ്ടായി. ഒരുവിഭാഗം മാർപ്പാപ്പയുടെ കീഴിലും എന്നാൽ പോർച്ചുഗീസ് പദ്രുവാദോയിൽ നിന്ന് സ്വതന്ത്രമായും നിലകൊണ്ടു. മറുവിഭാഗം അന്ത്യോക്യൻ സുറിയാനി ഓർത്തഡോക്സ് സഭയുമായി ബന്ധം സ്ഥാപിച്ചു. അങ്ങനെ പഴയകൂറ്റുകാർ എന്നും പുത്തങ്കൂറ്റുകാർ എന്നും രണ്ട് വിഭാഗങ്ങളായി ഇവർ പിരിഞ്ഞു. 

ഇതിൽ പഴയകൂറ്റുകാർ പൗരസ്ത്യ സുറിയാനി ആചാരാനുഷ്ഠാനങ്ങൾ നിലനിർത്താൻ ഉത്സുകരായിരുന്നു. പൂർവ്വിക പൗരസ്ത്യ സുറിയാനി മെത്രാസനം പുനരുജ്ജീവിപ്പിക്കാനുള്ള ശ്രമങ്ങൾ കിഴക്കിന്റെ സഭയുടെ ഹൃദയഭൂമിയായ മെസപ്പൊട്ടാമിയയിൽ നിന്നും ഇന്ത്യയിലെ പഴയകൂറ്റുകാരുടെ ഇടയിൽ നിന്നും തുടർച്ചയായി നടന്നുകൊണ്ടിരുന്നു. ഇതിൽ ഏറ്റവും സജീവമായത് കൽദായ കത്തോലിക്കാ സഭയായിരുന്നു. എങ്കിലും ഈ ശ്രമങ്ങൾ ശാശ്വതമായി ഫലമണിഞ്ഞത് അസീറിയൻ പൗരസ്ത്യ സഭയുടെ കീഴിലുള്ള കൽദായ സുറിയാനി സഭയുടെ രൂപീകരണത്തോടെയാണ്.

## അവലംബം

*
*
വർഗ്ഗം:പൗരസ്ത്യ സുറിയാനി മെത്രാപ്പോലീത്തൻ പ്രവിശ്യകൾ
മൗണ്ട് മാർക്കസ് ബേക്കർ

**മൗണ്ട് മാർക്കസ് ബേക്കർ** (Ahtna: *Ts'itonhna Dghilaaye’*; Dena'ina: *Ch'atanhtnu Dghelaya*)  അലാസ്കയിലെ ചുഗാച്ച് പർവതനിരകളിലെ ഏറ്റവും ഉയരം കൂടിയ കൊടുമുടിയാണ്. ആങ്കറേജ് നഗരത്തിൽ നിന്ന് ഏകദേശം 75 മൈൽ (121 കിലോമീറ്റർ) കിഴക്ക് ഭാഗത്തായി ഇത് സ്ഥിതി ചെയ്യുന്നു. വേലിയേറ്റ ജലത്തിന്റെ സാമീപ്യത്താൽ വളരെ പ്രാധാന്യമർഹിക്കുന്ന ഈ കൊടുമുടി, ഹാർവാർഡ് ഹിമാനിയുടെ ഹിമപതന മുഖത്തിന് ഏകദേശം 12 മൈൽ (19 കിലോമീറ്റർ) മാത്രം വടക്കുഭാഗത്തായാണ് സ്ഥിതിചെയ്യുന്നത്. ടോപ്പോഗ്രാഫിക് പ്രാധാന്യം അനുസരിച്ച്, ലോകത്തിലെ ഏറ്റവും മുന്തിയ  75 കൊടുമുടികളിൽ ഒന്നാണ് മൗണ്ട് മാർക്കസ് ബേക്കർ.

## ചരിത്രം
മൗണ്ട് മാർക്കസ് ബേക്കർ യഥാർത്ഥത്തിൽ "മൗണ്ട് സെന്റ് ആഗ്നസ്" എന്നാണ്  മുൻകാലത്ത് അറിയപ്പെട്ടിരുന്നത്. ബ്രാഡ്‌ഫോർഡ് വാഷ്‌ബേണിന്റെ അഭിപ്രായത്തിൽ, തൻറെ ഭാര്യ ആഗ്‌നസിന്റെ പേര് ഇതിന് നൽകിയ USGS-ലെ ജെയിംസ് ഡബ്ല്യു. ബാഗ്‌ലി ആ പേര് നിലനിൽക്കുമെന്ന പ്രതീക്ഷയിൽ "സെൻറ്" എന്ന് കൂട്ടിച്ചേർക്കുകയായിരുന്നു. കാർട്ടോഗ്രാഫറും ജിയോളജിസ്റ്റുമായിരുന്ന മാർക്കസ് ബേക്കർ എന്ന വ്യക്തിയുടെ ബഹുമാനാർത്ഥം ഈ പേര് പിന്നീട് മാറ്റി.

1938 ജൂൺ 19-ന് പ്രശസ്ത പര്യവേക്ഷകനായ ബ്രാഡ്‌ഫോർഡ് വാഷ്‌ബേണിന്റെ നേതൃത്വത്തിലുള്ള ഒരു പാർട്ടിയാണ് ആദ്യമായി കൊടുമുടി കീഴടക്കിയത്. കാലാവസ്ഥാ വ്യതിയാനം കാരണം മലകയറ്റത്തിന് ഏകദേശം രണ്ട് മാസമെടുത്തു. ഇന്നത്തെ സാധാരണ റൂട്ട് നോർത്ത് റിഡ്ജാണ്. 

## അവലംബം
മൗണ്ട് ടോം വൈറ്റ്

**മൗണ്ട് ടോം വൈറ്റ്**, യു.എസ്. സംസ്ഥാനമായ അലാസ്കയിലെ ചുഗാച്ച് പർവതനിരകളിൽ സ്ഥിതി ചെയ്യുന്ന 11,191 അടി (3,411 മീറ്റർ) ഉയരമുള്ള ഹിമാവൃതമായ ഒരു പ്രമുഖ കൊടുമുടിയാണ്. കൊർഡോവയിൽ നിന്ന് ഏകദേശം 72 മൈൽ (116 കിലോമീറ്റർ) വടക്കുകിഴക്കായി ചുഗാച്ച് ദേശീയ വനത്തിൻറെ നിയന്ത്രണത്തിലുള്ള ഭൂമിയിൽ വടക്കേ അമേരിക്കയിലെ ഏറ്റവും വലിയ ഹിമാനിയായ ബെറിംഗ് ഗ്ലേസിയറിനു 20 മൈൽ (32 കിലോമീറ്റർ) വടക്ക് ഭാഗത്തായാണ് ഈ വിദൂര കൊടുമുടി സ്ഥിതി ചെയ്യുന്നത്.  കോപ്പർ നദീതടത്തിനുള്ളിലായി സ്ഥിതി ചെയ്യുന്ന ഈ പർവ്വതം, ചുഗാച്ച് പർവതനിരകളിലെ എട്ടാമത്തെ ഏറ്റവും വലിയ കൊടുമുടിയാണ്. അലാസ്കയിലെ കൊടുമുടികൾക്കിടയിൽ 17-ആമതും വടക്കേ അമേരിക്കയിലെ കൊടുമുടികൾക്കിടയിൽ 52-ആമതും പ്രാമുഖ്യമുള്ള ഈ കൊടുമുടിയുടെ ഭൂപ്രകൃതപരമായ ഉയരവ്യത്യാസം വളരെ പ്രധാനമാണ്. 1973-ൽ സ്റ്റോറി ക്ലാർക്ക്, ക്രിസ് ഹാൾ, ടോം കിസിയ, വില്യം റിസോർ, സാറാ റോബി, ഡോൺ വൈറ്റ് എന്നിവർ ചേർന്നാണ് ആദ്യ ആരോഹണം നടത്തിയത്.

## അവലംബം
ശുഭാങ്കർ ബാനർജി

ഫറൂഖാബാദ് പാരമ്പര്യത്തിൽ സംഗീതം അവതരിപ്പിച്ചിരുന്ന ഒരു ഇന്ത്യൻ സംഗീതജ്ഞനും തബല വാദകനുമായിരുന്നു **ശുഭാങ്കർ ബാനർജി** (20 ഓഗസ്റ്റ് 1966 &#x2013; 25 ഓഗസ്റ്റ് 2021).  

## ജീവചരിത്രം
ഫറൂഖാബാദ് പാരമ്പര്യത്തിന്റെ സ്വപൻ ശിവയുടെ പക്കൽ പഠിക്കുന്നതിനുമുമ്പ് അദ്ദേഹം ബനാറസ് പാരമ്പര്യത്തിലെ മണിക് ദാസിനൊപ്പമാണ് ആദ്യം പഠിച്ചത്. 

അംജദ് അലി ഖാൻ, റാഷിദ് ഖാൻ, ബിർജു മഹാരാജ്, ഹരിപ്രസാദ് ചൗരസ്യ, ശിവകുമാർ ശർമ്മ എന്നിവരോടൊപ്പം വേദിയിൽ സ്ഥിരമായി അദ്ദേഹം തബലയിൽ അകമ്പടി സേവിച്ചു.  ഒരു തബല സോളോയിസ്റ്റ് കൂടിയായിരുന്നു അദ്ദേഹം. 

2021 ജൂണിലാണ് ബാനർജിക്ക് കോവിഡ്-19 ബാധിച്ചത് . ഏതാനും മാസങ്ങൾക്ക് ശേഷം ഓഗസ്റ്റിൽ, 55-ാം ജന്മദിനത്തിന് അഞ്ച് ദിവസത്തിന് ശേഷം അദ്ദേഹം മരിച്ചു. 

## ഇതും കാണുക

* യോഗേഷ് സാംസി
* കുമാർ ബോസ്
* സ്വപൻ ചൗധരി
* അനിന്ദോ ചാറ്റർജി
* സക്കീർ ഹുസൈൻ

## അവലംബം

## പുറത്തേക്കുള്ള കണ്ണികൾ
* പണ്ഡിറ്റ് ഹരിപ്രസാദ് ചൗരസ്യയ്ക്കൊപ്പം ഒരു കച്ചേരിയിൽ
* ഔദ്യോഗിക സൈറ്റ്
വർഗ്ഗം:2021-ൽ മരിച്ചവർ
വർഗ്ഗം:1966-ൽ ജനിച്ചവർ
വർഗ്ഗം:കോവിഡ്-19 മൂലം മരിച്ചവർ
സെന്റ് ഏലിയാസ് പർവ്വതം

**സെന്റ് ഏലിയാസ് പർവ്വതം** കാനഡയിലെയും അമേരിക്കൻ ഐക്യനാടുകളിലെയും ഏറ്റവും ഉയരം കൂടിയ രണ്ടാമത്തെ പർവതമാണ്. ബൌണ്ടറി പീക്ക് 186 എന്നും അറിയപ്പെടുന്ന ഇത് കാനഡയിലെ ഏറ്റവും ഉയരമുള്ള പർവതമായ ലോഗൻ പർവതത്തിന് 26 മൈൽ (42 കിലോമീറ്റർ) തെക്കുപടിഞ്ഞാറായി യുകോണിന്റെയും അലാസ്കയുടെയും അതിർത്തിയിലാണ് സ്ഥിതിചെയ്യുന്നത്. സെന്റ് ഏലിയാസ് പർവതത്തിന്റെ കനേഡിയൻ വശം ക്ലൂനെ നാഷണൽ പാർക്ക് ആൻറ് റിസർവിൻറെയും പർവതത്തിന്റെ യു.എസ് വശം റാംഗൽ-സെന്റ് ഏലിയാസ് നാഷണൽ പാർക്ക് ആൻഡ് പ്രിസർവ്വിൻറേയും ഭാഗങ്ങളാണ്.

## അവലംബം

### Works cited
* 

## പുറം കണ്ണികൾ
*

* 

വർഗ്ഗം:അമേരിക്കൻ ഐക്യനാടുകളിലെ പർവ്വതങ്ങൾ
റാക്വെറ്റ് തടാകം

**റാക്വെറ്റ് തടാകം** യു.എസ്. സംസ്ഥാനമായ ന്യൂയോർക്കിലെ അഡിറോണ്ടാക്ക് പർവതനിരകളിലെ റാക്വെറ്റ് നദിയുടെ ഉറവിടമാണ്. ന്യൂയോർക്കിലെ റാക്വെറ്റ് ലേക്ക് സമൂഹത്തിന് സമീപമാണിത് സ്ഥിതിചെയ്യുന്നത്. 99 മൈൽ (159 കി.മീ) തീരമുള്ള തടാകത്തിന് പൈൻ മരങ്ങളും മലനിരകളും അതിരിടുന്നു. ഹാമിൽട്ടൺ കൗണ്ടിയിലെ ലോംഗ് ലേക്ക്, ഏരിയറ്റ പട്ടണങ്ങളിലാണ് ഇത് സ്ഥിതി ചെയ്യുന്നത്.

## അവലംബം
റാക്വെറ്റ് നദി

**റാക്വെറ്റ് നദി** (മൊഹാക്ക്: ***Ahná:wate***), ചിലപ്പോൾ റാക്വെറ്റ് എന്ന് വിളിക്കപ്പെടുന്ന ന്യൂയോർക്കിലെ അഡിറോണ്ടാക്ക് പർവതനിരകളിലെ റാക്വെറ്റ് തടാകത്തിൽ നിന്ന് ഉത്ഭവിക്കുന്ന ഒരു നദിയാണ്. 146 മൈൽ (235 കി.മീ) നീളമുള്ള ഇത് ന്യൂയോർക്ക് സംസ്ഥാനത്തിനുള്ളിലൂടെ ഒഴുകുന്ന മൂന്നാമത്തെ ഏറ്റവും നീളം കൂടിയ നദിയാണ്.

കനോയിംഗ്, കയാക്കിംഗ് എന്നിവയ്ക്ക് പ്രശസ്തമാണ് ഈ നദി. പ്രകൃതിദത്തവും മനുഷ്യനിർമ്മിതവുമായ നിരവധി തടാകങ്ങളിലൂടെ കടന്നുപോകുന്ന നദി സെന്റ് ലോറൻസ് നദിയിലെ അക്വെസാസ്നെയിൽ അതിൻറെ അവസാന ലക്ഷ്യസ്ഥാനത്തേക്ക് എത്തുന്നു. ബ്രൂക്ക്ഫീൽഡ് പവർ പ്രവർത്തിപ്പിക്കുന്ന 27 ജലവൈദ്യുത നിലയങ്ങൾ സ്ഥിതിചെയ്യുന്ന നദിയിൽനിന്ന് 181 മെഗാവാട്ട് വരെ വൈദ്യുതി ഉത്പാദിപ്പിക്കാൻ കഴിയന്നു.

## അവലംബം
ഇമ്മാക്കുലേറ്റ് കൺസെപ്ഷൻ ഓഫ് എൽ എസ്‌കോറിയൽ

ഏകദേശം 1660-1665 കാലഘട്ടത്തിൽ മാഡ്രിഡിലെ മ്യൂസിയോ ഡെൽ പ്രാഡോയിലുള്ള സ്പാനിഷ് ബറോക്ക് കലാകാരനായ ബാർട്ടലോം എസ്റ്റെബാൻ മുറില്ലോ വരച്ച റിലിജിയൻ പെയിന്റിംഗാണ് **ഇമ്മാക്കുലേറ്റ് കൺസെപ്ഷൻ ഓഫ് എൽ എസ്‌കോറിയൽ**. അമലോദ്ഭവത്തെക്കുറിച്ചുള്ള മുറില്ലോയുടെ നിരവധി കലാപരമായ ചിത്രീകരണങ്ങൾ പിൽക്കാല കലയെ വളരെയധികം സ്വാധീനിച്ചു. ഈ പെയിന്റിംഗ് അദ്ദേഹത്തിന്റെ ഏറ്റവും മികച്ച ഒന്നായി കണക്കാക്കപ്പെടുന്നു. ഗ്രാൻജയുടെ ചരിത്രത്തെക്കുറിച്ചുള്ള തെറ്റായ ധാരണ കാരണം ഗ്രാൻജയുടെ അമലോദ്ഭവം എന്നാണ് ഇത് നേരത്തെ തിരിച്ചറിഞ്ഞിരുന്നത്.
## അവലംബങ്ങൾ


വർഗ്ഗം:ചിത്രങ്ങൾ
രാമൻ അശോക് കുമാർ

മലയാളചലച്ചിത്ര രംഗത്തെ സിനിമ  സംവിധായകനും  ഐ ടി സംരംഭകനും ആയിരുന്നു **അശോകൻ** എന്ന പേരിൽ അറിയപ്പെട്ടിരുന്ന **രാമൻ അശോക് കുമാർ**. അശോകൻ എന്ന പേരിലും പിന്നീട്  അശോകൻ–താഹ കൂട്ടുകെട്ടിലും മലയാള സിനിമകൾ സംവിധാനം ചെയ്തു. 

1962 ഒക്ടോബർ മാസം 30 ആം തീയതി തിരുവനന്തപുരം ജില്ലയിൽ വർക്കല പുല്ലാന്നിക്കോട് ശ്രീരാമ വിലാസത്തിൽ രാമന്റെയും ലക്ഷ്മിയുടെയും മകനായി ജനിച്ചു. സ്‌കൂൾ വിദ്യാഭ്യാസം വർക്കല ഗവൺമെന്റ് ഹൈസ്‌കൂളിൽ പൂർത്തിയാക്കി. സ്‌കൂൾ കോളേജ് വിദ്യാഭ്യാസ കാലത്ത് അമേച്വർ നാടക പ്രവർത്തനങ്ങളിൽ സജീവമായിരുന്നു. പുല്ലാന്നിക്കോട് ദേശാഭിവർദ്ധിനി ഗ്രന്ഥശാലയുടെ കലാ പ്രവർത്തനങ്ങളിൽ സജീവമായി പ്രവർത്തിച്ചു. 

വർക്കല എസ്.എൻ കോളേജിലെ പഠനത്തിനു ശേഷം ചെന്നൈയിലേക്ക് താമസം മാറ്റി പ്രശസ്ത സംവിധായകൻ ശശികുമാറിനൊപ്പവും പിന്നെ തമ്പി കണ്ണന്താനം, വിജി തമ്പി എന്നിവരോടോപ്പവും  നൂറോളം സിനിമകളുടെ സഹസംവിധായകനായി പ്രവർത്തിച്ചു.  പ്രിയങ്ക ഫിലിംസിന്റെ ബാനറിൽ പ്രിയങ്ക മഹേഷ് നിർമ്മിച്ച വർണം എന്ന സിനിമ 1989ൽ സംവിധാനം ചെയ്‌തുകൊണ്ട് സ്വതന്ത്ര സിനിമ സംവിധായകൻ ആയി മാറി. സുഹൃത്തായ താഹയ്‌ക്കൊപ്പം ചേർന്ന് അശോകൻ-താഹ എന്ന കൂട്ടുകെട്ടിൽ സാന്ദ്രം,  മൂക്കില്ലാരാജ്യത്ത് എന്നീ സിനിമകളും സംവിധാനം ചെയ്തു. ന്യൂജെൻ തലമുറപോലും ഏറ്റെടുത്ത് ആസ്വദിക്കുന്ന ‘മൂക്കില്ലാരാജ്യത്ത്’ എന്ന ചിത്രത്തിലെ രംഗങ്ങളും കഥാപാത്രങ്ങളും 30 വർഷത്തിനു ശേഷം ഇതെഴുതുന്ന കാലത്തും  ട്രോളുകളായി സാമൂഹികമാധ്യമങ്ങളിലൂടെ ഏറെ ആഘോഷിക്കപ്പെടുന്നു.. അതിനു ശേഷം ആ കൂട്ടുകെട്ട് പിരിഞ്ഞിട്ട് ആചാര്യൻ എന്ന സിനിമ ഒറ്റയ്ക്ക് സംവിധാനം ചെയ്തു. പിന്നീട് കൈരളി ടിവിയുടെ തുടക്കത്തിൽ കാണാപ്പുറങ്ങൾ എന്ന ടെലിഫിലിം സംവിധാനം ചെയ്തു. ആ വർഷത്തെ മികച്ച ടെലിഫിലിമിനുള്ള സംസ്ഥാന സർക്കാർ അവാർഡ് 'കാണാപ്പുറങ്ങൾ' നേടി. 

ആചാര്യൻ സിനിമ റിലീസ് ചെയ്ത ശേഷം മറ്റു സിനിമ പ്രോജക്ടുകൾ ആലോചിച്ചെങ്കിലും അതൊന്നും തുടങ്ങാതെ സിംഗപ്പൂർ ടെലിവിഷന് വേണ്ടി മലയാളം സിനിമകളുടെ അവകാശം മേടിച്ച് അതിൽ സബ് ടൈറ്റിൽ ചെയ്തു കൊടുക്കുന്ന ബിസിനസ്സ് ആരംഭിച്ചു . അതിന്റെ തുടർച്ചയായി പിന്നെ സിംഗപ്പൂരിലേക്ക്  പ്രവർത്തനകേന്ദ്രം മാറ്റിയ അശോകൻ, അവിടെ ബന്ധുക്കൾക്കൊപ്പം സ്ഥിരതാമസമാക്കി ബിസിനസ്സ് തുടങ്ങുകയായിരുന്നു.  സിംഗപ്പൂരിൽ റാഫിൾസ് ഇന്റർനാഷണൽ എന്ന ട്രേഡിങ് സ്ഥാപനം തുടങ്ങിയിട്ട്, പിന്നീട് ദുബായ് ആസ്ഥാനമായി ഇലക്ട്രോണിക് ഡോക്യുമെന്റ് മാനേജ്‌മന്റ് ,  ബിൽഡിംഗ് ഇൻഫർമേഷൻ മോഡലിംഗ്,  കമ്പ്യൂട്ടർ എയ്ഡഡ് ഫെസിലിറ്റീസ് മാനേജ്‌മന്റ്  , ഇന്റർനെറ്റ് ഓഫ് തിങ്ങ്സ് എന്നീ മേഖലകളിൽ പ്രവർത്തിക്കുന്ന അവ്ബെറോൺ ടെക്‌നോളജീസ്  എന്ന ഐ ടി സ്ഥാപനം തുടങ്ങി. കൊച്ചി ഇൻഫോപാർക്കിലും  സിംഗപ്പൂരിലും അവ്ബെറോൺ ടെക്‌നോളജീസ്  ശാഖകൾ പ്രവർത്തിക്കുന്നു.

രോഗബാധിതനായി ചികിത്സയിൽ ഇരിക്കെ കൊച്ചി ലേക് ഷോർ ആശുപത്രിയിൽ വച്ച്  2022 സെപ്തംബർ മാസം 25 ആം തീയതി അന്തരിച്ചു.   ഭാര്യ: സീത ഭാസ്കരൻ. മകൾ: അഭിരാമി.  അശോകന്റെ മൃതദേഹം സെപ്റ്റംബർ 27ആം തീയതി ഔദ്യോഗിക ബഹുമതികളോടെ വർക്കല പുല്ലാന്നിക്കോട് കുടുംബവീട്ടിൽ സംസ്‌കരിച്ചു. 

## സിനിമകൾ - സംവിധായകനായി

## പുരസ്കാരങ്ങൾ
കാണാപ്പുറങ്ങൾ എന്ന രണ്ടേകാൽ മണിക്കൂറുള്ള ടെലിസിനിമ 2003ലെ  മികച്ച ടെലിഫിലിമിനുള്ള സംസ്ഥാന സർക്കാർ അവാർഡ് നേടി.

മികച്ച ടെലി സിനിമ, മികച്ച സംവിധാനം, മികച്ച ഛായാഗ്രഹണം (പ്രതാപൻ), മികച്ച നടൻ (കൃഷ്ണകുമാർ), മികച്ച എഡിറ്റിംഗ് (ബി. അജിത്ത് കുമാർ) എന്നീ പുരസ്കാരങ്ങൾ കാണാപ്പുറങ്ങൾ നേടി. അതോടൊപ്പം 6 ഫിലിം ക്രിട്ടിക്സ് അവാർഡുകളും (മികച്ച നടൻ, മികച്ച നടി (റിനു മാത്യൂസ്), മികച്ച ചിത്രം, മികച്ച സംവിധാനം, മികച്ച‌ ഛായാഗ്രഹണം, മികച്ച എഡിറ്റിംഗ്) കാണാപ്പുറങ്ങൾ നേടി.

## അവലംബം
വർഗ്ഗം:മലയാളചലച്ചിത്രസംവിധായകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
വർഗ്ഗം:1962-ൽ ജനിച്ചവർ
മണമ്പൂർ ഗോവിന്ദൻ ആശാൻ

കവിയും സംസ്‌കൃത പണ്ഡിതനും ആയുർവേദ വൈദ്യനും, ശ്രീനാരായണഗുരുവിന്റെ സതീർത്ഥ്യനും കുമാരൻ ആശാന്റെ ഗുരുവും,  ആയിരുന്ന **മണമ്പൂർ ഗോവിന്ദൻ ആശാൻ** തിരുവനന്തപുരം ജില്ലയിലെ വർക്കല മണമ്പൂരിലെ വാഴാംകൊട്ട് എന്ന പുരാതന തറവാട്ടിൽ കൊല്ലവർഷം 1038 ൽ ജനിച്ചു. സരസകവി മൂലൂരിന്റെ കവിരാമായണത്തിലും, ശ്രീനാരായണ കീർത്തനമഞ്ജരിയിലും  അങ്ങാടിക്കൽ വേലു വൈദ്യന്റെ കവിഖഗാവലിയിലും  മണമ്പൂർ ഗോവിന്ദൻ ആശാനെകുറിച്ചുള്ള പരാമർശങ്ങൾ ഉണ്ട്.    

പരവൂർ പൊഴിക്കര ഗോവിന്ദൻ ആശാൻ ആയിരുന്നു അദ്ദേഹത്തിന്റെ ആദ്യ ഗുരു. അവിടെ നിന്ന് സംസ്‌കൃതം അഭ്യസിച്ച ശേഷം കാർത്തികപ്പള്ളി പുതുപ്പള്ളിൽ വാരാണപള്ളി കുടുംബത്തിലെ രാമൻപിള്ള ആശാന്റെ ശിഷ്യത്വം സ്വീകരിക്കുകയും സംസ്‌കൃതത്തിൽ പാണ്ഡിത്യം നേടുകയും ചെയ്തു. ശ്രീനാരായണ ഗുരു, വെളുത്തേരി, പെരുനെല്ലി കൃഷ്ണൻ വൈദ്യൻ, വാരാണപള്ളി കുഞ്ഞു പണിക്കർ, കെ.സി. കുഞ്ഞൻ വൈദ്യർ മുതലായവർ അവിടെ  മണമ്പൂർ ഗോവിന്ദൻ ആശാന്റെ സഹപാഠികൾ ആയിരുന്നു. നാല് വർഷം അവിടെ പഠനം തുടർന്ന ശേഷം വൈദ്യ പഠനത്തിനായി ഹരിപ്പാട് അനന്ദപുരത്ത് രാജരാജവർമ്മ മൂത്ത കോയിതമ്പുരാന്റെ കൊട്ടാരത്തിലേക്ക് പോയി. 

ആയുർവേദ പഠന ശേഷം നാട്ടിൽ തിരിച്ചെത്തിയ അദ്ദേഹം എസ്‌.എൻ.ഡി.പി യോഗത്തിന്റെ ആദ്യ ഉപാധ്യക്ഷനായിരുന്ന ചവർകോട് കൊച്ചു ചെറുക്കൻ വൈദ്യന്റെ അപേക്ഷയനുസരിച്ച് രണ്ട് വർഷത്തോളം വർക്കല ചാവർകോട് താമസിച്ച് വൈദ്യവും സംസ്കൃതവും പഠിപ്പിച്ചു. പിന്നീട് കൊല്ലവർഷം 1092ൽ  ശ്രീ നാരായണ ഗുരു ശിവവിരിയിൽ സംസ്‌കൃത പഠനശാല സ്ഥാപിച്ചപ്പോൾ അദ്ദേഹത്തെ അവിടുത്തെ  അദ്ധ്യാപകൻ ആയി നിയമിച്ചു.  തന്റെ മരണം വരെ ഗോവിന്ദനാശാൻ ആ ജോലിയിൽ തുടരുകയും ചെയ്തു. വർക്കല നെടുങ്ങണ്ടയിൽ വിജ്ഞാനസന്ദായിനി എന്ന പേരിൽ ഒരു സംസ്‌കൃതപാഠശാല ഗോവിന്ദനാശാൻ സ്ഥാപിച്ചു.  കുമാരൻ ആശാൻ അദ്ദേഹത്തിന്റെ ശിഷ്യരിൽ പ്രമുഖൻ ആണ്. 

വിദ്യാഭ്യാസ കാലത്ത് തന്നെ  ഗോവിന്ദനാശാൻ ധാരാളം കവിതകൾ എഴുതിയിരുന്നു. മുണ്ടയിൽ ഗോവിന്ദനാശാൻ എന്ന പേരിൽ ആണ് അദ്ദേഹം ഏറെയും എഴുതിയിരുന്നത്. കൃഷ്ണാർജ്ജുന വിജയം ആട്ടക്കഥ, ശിവസ്തോത്ര മാല മുതലായ കാവ്യങ്ങൾ അദ്ദേഹം രചിച്ചു. ഭാരതം ചമ്പു, രഘുവംശം, മേഘസന്ദേശം തുടങ്ങിയ സംസ്‌കൃത കൃതികൾ അദ്ദേഹം വിവർത്തനം ചെയ്തു.  മലയാള മനോരമ, കേരളനന്ദിനി, സുജനനന്ദിനി, വിദ്യാവിലാസിനി മുതലായ പത്രമാസികകളിലും അദ്ദേഹം എഴുതിയിരുന്നു. കൊല്ലവർഷം 1096  വൃശ്ചികം 15ന് അദ്ദേഹം അന്തരിച്ചു.       

## അവലംബം

*ശിവഗിരി മാസിക
*വർക്കല : ചരിത്രം, സംസ്കാരം,  വർത്തമാനം. തനിമ സുഭാഷ്, കേരള ഭാഷാ ഇൻസ്റ്റിറ്റ്യൂട്ട്,  തിരുവനന്തപുരം. (ISBN/978-93-94421-36-3) 

വർഗ്ഗം:മലയാളകവികൾ
വർഗ്ഗം:ആട്ടക്കഥാകൃത്തുക്കൾ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:വർക്കലയിൽ ജനിച്ചവർ
മെൻഡോസിനോ ദേശീയ വനം

**മെൻഡോസിനോ ദേശീയ വനം** വടക്കുപടിഞ്ഞാറൻ കാലിഫോർണിയയിലെ തീരദേശ പർവതനിരയിൽ സ്ഥിതി ചെയ്യുന്ന 913,306 ഏക്കർ (3,696 ചതുരശ്ര കിലോമീറ്റർ) വിസ്തൃതിയുള്ള ഒരു ദേശീയ വനമാണ്.  കാലിഫോർണിയ സംസ്ഥാനത്തിൽ നടപ്പാത വഴി പ്രവേശനം അസാധ്യമായ ഒരേയൊരു പ്രമുഖ ദേശീയ വനമാണിത്. ക്യാമ്പിംഗ്, ഹൈക്കിംഗ്, മൗണ്ടൻ ബൈക്കിംഗ്, പാരാഗ്ലൈഡിംഗ്, ബാക്ക്പാക്കിംഗ്, ബോട്ടിംഗ്, മത്സ്യബന്ധനം, വേട്ടയാടൽ, പ്രകൃതി പഠനം, ഫോട്ടോഗ്രാഫി, ഓഫ്-ഹൈവേ വാഹന യാത്ര എന്നിങ്ങനെ വിവിധയിനം വിനോദ അവസരങ്ങളുള്ള ദേശീയ വനമാണിത്. ആറ് കൗണ്ടികളുടെ ഭാഗങ്ങളിലായാണ് വനപ്രദേശങ്ങൾ സ്ഥിതിചെയ്യുന്നത്. ഭൂവിസ്തൃതിയുടെ അവരോഹണ ക്രമത്തിൽ അവ ലേക്ക്, ഗ്ലെൻ, മെൻഡോസിനോ, ടെഹാമ, ട്രിനിറ്റി, കൊലുസ കൗണ്ടികളിലാണ്. ദേശീയ വനത്തിൻറെ ആസ്ഥാനം കാലിഫോർണിയയിലെ വില്ലോസിലാണ് സ്ഥിതി ചെയ്യുന്നത്. കോവെലോ, അപ്പർ ലേക്ക്, സ്റ്റോണിഫോർഡ് എന്നിവിടങ്ങളിൽ ഇതിന് പ്രാദേശിക റേഞ്ചർ ജില്ലാ ഓഫീസുകളുണ്ട്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ
റൈസ് ഫോർക്ക്

**റൈസ് ഫോർക്ക്** കാലിഫോർണിയയിലെ ലേക്ക് കൗണ്ടിയിലെ ഈൽ നദിയുടെ 22.7 മൈൽ നീളമുള്ള (36.5 കിലോമീറ്റർ) ഒരു പോഷക നദിയാണ്. ഏകദേശം 6,000 അടി (1,800 മീറ്റർ) ഉയരത്തിൽ കൊലുസ-ലേക്ക് കൗണ്ടി ലൈനിൽ, ഗോട്ട് പർവതത്തിന്റെ മുകളിലെ വടക്കുപടിഞ്ഞാറ് ഭാഗത്തുനിന്നാണ് റൈസ് ഫോർക്ക് ഉത്ഭവിക്കുന്നത്.

## അവലംബം
മേരിസിയ നികിതിയുക്

use both this parameter and |birth_date to display the person's date of birth, date of death, and age at death) -->
| death_place        = 
| resting_place      = 
| resting_place_coordinates = 
| burial_place       = 
| burial_coordinates = 
| other_names        = 
| siglum             = 
| citizenship        = 
| education          = 
| alma_mater         = Taras Shevchenko National University of KyivKyiv National I. K. Karpenko-Kary Theatre, Cinema and Television University
| years_active       = 
| era                = 
| employer           = 
| organization       = 
| known_for          = 
| notable_works      = *[[When the Trees Fall]]* *[[Homeward (film)|Homeward]]*
| style              = 
| title              = 
| term               = 
| party              = 
| otherparty         =
| movement           = 
| opponents          = 
| boards             = 
| criminal_charges   = 
| criminal_penalty   = 
| criminal_status    = 
| spouse             = 
| partner            = 
| children           = 
| parents            = 
| mother             = 
| father             = 
| relatives          = 
| family             = 
| callsign           = 
| awards             = 
| website            = 
| module             = 
| module2            = 
| module3            = 
| module4            = 
| module5            = 
| module6            = 
| signature          = 
| signature_size     = 
| signature_alt      = 
| footnotes          = 
}}
ഉക്രേനിയൻ ചലച്ചിത്ര സംവിധായികയും തിരക്കഥാകൃത്തും ഫിക്ഷൻ എഴുത്തുകാരിയുമാണ് **മേരിസിയ നികിതിയുക്** (ജനനം 1986). അവർ വെൻ ദ ട്രീസ് ഫാൾ (2018) എഴുതി സംവിധാനം ചെയ്യുകയും ഹോംവാർഡ് (2019) ന്റെ സഹ-രചയിതാവ് ആകുകയും ചെയ്തു. ഇവ രണ്ടും മികച്ച ഉക്രേനിയൻ ചിത്രങ്ങളിൽ ഒന്നായി അംഗീകാരം നേടി. നികിതിയുക് ലക്കി ഗേൾ (2021) സംവിധാനം ചെയ്യുകയും ഒലെസ് ഉലിയനെങ്കോ ഇന്റർനാഷണൽ ലിറ്റററി പ്രൈസ് നേടിയ ദി അബിസ് (2016) എന്ന ഹ്രസ്വ ഫിക്ഷന്റെ ശേഖരം പ്രസിദ്ധീകരിക്കുകയും ചെയ്തു.

## ആദ്യകാല ജീവിതവും വിദ്യാഭ്യാസവും
1986-ലാണ് നികിതിയൂക്ക് ജനിച്ചത്. അവർ താരാസ് ഷെവ്‌ചെങ്കോ നാഷണൽ യൂണിവേഴ്‌സിറ്റി ഓഫ് കീവിന്റെ ഇൻസ്റ്റിറ്റ്യൂട്ട് ഓഫ് ജേണലിസത്തിൽ ചേർന്നു 2007-ൽ ബിരുദം നേടുകയും ചെയ്തു. തുടർന്ന് ജാപ്പനീസ് നാടകരംഗത്ത് ശ്രദ്ധ കേന്ദ്രീകരിച്ച് കിയെവ് നാഷണൽ I. K. കാർപെൻകോ-കാരി തിയേറ്ററിലെ സിനിമാ ആൻഡ് ടെലിവിഷൻ സർവകലാശാലയിൽ നാടക പഠനത്തിൽ ബിരുദാനന്തര ബിരുദം നേടി.

## അവലംബങ്ങൾ

## പുറംകണ്ണികൾ
* 

വർഗ്ഗം:1986-ൽ ജനിച്ചവർ
ചാൾസ് എച്ച്. ഫ്ലെച്ചർ

ഒരു അമേരിക്കൻ കാലാവസ്ഥാ ശാസ്ത്രജ്ഞനും ഭൗമശാസ്ത്രജ്ഞനുമാണ് ചാൾസ് എച്ച്. ഫ്ലെച്ചർ III. കാലാവസ്ഥാ വ്യതിയാനം പസഫിക് ദ്വീപുകളിലെ കമ്മ്യൂണിറ്റികളെ എങ്ങനെ ബാധിക്കുമെന്നതിൽ പ്രത്യേക ശ്രദ്ധ കേന്ദ്രീകരിച്ച് അദ്ദേഹം സമുദ്രനിരപ്പ് വർദ്ധനയും തീരത്തെ മാറ്റവും പഠിക്കുന്നു. തന്റെ ഗവേഷണത്തിനുപുറമെ, സമുദ്രനിരപ്പ് ഉയരുന്നതിനോട് മനുഷ്യനെ പൊരുത്തപ്പെടുത്താൻ ഫ്ലെച്ചർ വാദിക്കുന്നു.

ഫ്ലെച്ചർ നിലവിൽ മനോവയിലെ ഹവായ് സർവകലാശാലയിലെ സ്കൂൾ ഓഫ് ഓഷ്യൻ ആൻഡ് എർത്ത് സയൻസ് ആൻഡ് ടെക്നോളജിയുടെ ഇടക്കാല ഡീനും ഹോണോലുലു കാലാവസ്ഥാ വ്യതിയാന കമ്മീഷൻ ചെയർപേഴ്‌സണുമാണ്.

## അംഗീകാരം
ഫ്ലെച്ചർ ഒരു ജിയോളജിക്കൽ സൊസൈറ്റി ഓഫ് അമേരിക്ക ഫെല്ലോ ആണ്. 2010-ൽ, യുണൈറ്റഡ് സ്റ്റേറ്റ്സ് എൻവയോൺമെന്റൽ പ്രൊട്ടക്ഷൻ ഏജൻസിയുടെ ഹവായിയിലെ പരിസ്ഥിതി മെറിറ്റ് അവാർഡ് ഫ്ലെച്ചറിന് ലഭിച്ചു. ഹവായ് സർവ്വകലാശാലയിലെ സെന്റർ ഫോർ ഐലൻഡ് ക്ലൈമറ്റ് അഡാപ്റ്റേഷൻ ആൻഡ് പോളിസിയുമായി ചേർന്ന് ഫ്ലെച്ചർ നടത്തിയ പ്രവർത്തനങ്ങളെയാണ് അവാർഡ് പരിഗണിച്ചത്. കൂടാതെ EPA പ്രസ്താവിച്ചു "ഡോ. ചിപ്പ് ഫ്ലെച്ചർ ദ്വീപിലെ കാലാവസ്ഥാ പൊരുത്തപ്പെടുത്തലും നയപരമായ പ്രശ്നങ്ങളും മാത്രമല്ല പഠിക്കുന്നത് എന്നാൽ തന്റെ കണ്ടെത്തലുകൾ നയരൂപീകരണക്കാരോടും പൊതുജനങ്ങളോടും ആശയവിനിമയം നടത്തുന്നതിലും അദ്ദേഹം മികവ് പുലർത്തുന്നു".

## Authored books

* 
* 
* 
## അവലംബങ്ങൾ


## External links

* Chip Fletcher at the University of Hawaiʻi at Mānoa School of Ocean and Earth Science and Technology
* Interview with Chip Fletcher in *[[Yale Environment 360]]*
* Opinion articles by Chip Fletcher in *[[Honolulu Civil Beat]]*
* Opinion articles by Chip Fletcher in ''The Hill''

വർഗ്ഗം:അമേരിക്കൻ ശാസ്ത്രജ്ഞർ
റോഷ് ഹഷാന

ജൂതന്മാരുടെ പുതുവർഷമാണ് **റോഷ് ഹഷാന** (ഹീബ്രു: רֹאשׁ הַשָּׁנָה, Rōʾš hašŠānā, ലിറ്റ്. "വർഷത്തിന്റെ തലവൻ"). ഈ അവധിക്കാലത്തിന്റെ ബൈബിൾ നാമം യോം തെറുവാ (יוֹם תְּרוּעָה, Yōm Tərūʿ, ), അക്ഷരാർത്ഥത്തിൽ "അലർച്ചയുടെയോ സ്ഫോടനത്തിന്റെയോ ദിവസം" എന്നാണ്. ലേവ്യപുസ്തകം 23:23-25,വ്യക്തമാക്കിയിട്ടുള്ളതുപോലെ, യഹൂദരുടെ ഉന്നതമായ വിശുദ്ധ ദിനങ്ങളിൽ (יָמִים נוֹרָאִים, Yāmīm Nōrāʾīm; "വിസ്മയ ദിനങ്ങൾ") ഇത് ആദ്യത്തേതാണ്. ഇത് വടക്കൻ അർദ്ധഗോളത്തിലെ വേനൽക്കാലത്തിന്റെ അവസാനത്തിൽ/ശരത്കാലത്തിന്റെ തുടക്കത്തിൽ സംഭവിക്കുന്നു. റോഷ് ഹഷാന, യോം കിപ്പൂർ, സുക്കോത്ത് എന്നിവ ഉൾപ്പെടുന്നതാണ് ഹൈ ഹോളി ഡേകൾ.
## കുറിപ്പുകൾ

## അവലംബങ്ങൾ

## ഗ്രന്ഥസൂചിക
* 

## പുറംകണ്ണികൾ

* Torah Content on Rosh Hashana – Text, audio & video classes, Times, and Q&A about Rosh HaShana
* Marking the New Year From the Yad Vashem's Collections – Online exhibition on the celebration of Rosh Hashanah and Yom Kippur before, during, and after the Holocaust
* Rosh Hashanah Prayers by Chazzanim – an audio, video and printed guide to the Rosh Hashanah prayers

വർഗ്ഗം:ശരത്കാല ഉത്സവങ്ങൾ
വർഗ്ഗം:പുതുവത്സര ആഘോഷങ്ങൾ
തത്ത്വചിന്തകരും ഊണുമേശയും (ഡൈനിംഗ് തത്ത്വചിന്തകരുടെ പ്രശ്നം)

കണ്ണി=//upload.wikimedia.org/wikipedia/commons/thumb/7/7b/An_illustration_of_the_dining_philosophers_problem.png/220px-An_illustration_of_the_dining_philosophers_problem.png|ലഘുചിത്രം| ഡൈനിംഗ് തത്ത്വചിന്തകരുടെ പ്രശ്നത്തിൻറെ ചിത്രീകരണം.
കമ്പ്യൂട്ടർ ശാസ്ത്രത്തിൽ, സമന്വയ പ്രശ്‌നങ്ങളും അവ പരിഹരിക്കുന്നതിനുള്ള സാങ്കേതിക വിദ്യകളും ചർച്ച ചെയ്യുന്നതിന് ഉപയോഗിച്ചു വരുന്ന ഒരു ഉദാഹരണ പ്രശ്നമാണ് **ഡൈനിംഗ് തത്ത്വചിന്തകരുടെ പ്രശ്നം** .

ടേപ്പ് ഡ്രൈവ് പോലുള്ള റിസോഴ്സുകൾക്കായി ഒരേ സമയം മത്സരിക്കുന്ന കമ്പ്യൂട്ടറുകൾ നേരിടേണ്ടി വരുന്ന പ്രശ്നങ്ങൾ മനസ്സിലാക്കുന്നതിനു വിദ്യാർത്ഥികൾക്കുള്ള പരിശീലന പ്രശ്നം എന്ന നിലക്ക് 1965-ൽ എഡ്‌സ്‌ഗർ ഡിജ്‌ക്‌സ്‌ട്രയാണ് ഈ ആശയത്തിൻറെ ആദ്യ രൂപം സൃഷ്ടിച്ചത്. പിന്നീട് ടോണി ഹോർ അതിന് ഇന്നു നാം ഉപയോഗിക്കുന്ന രൂപം നൽകി.   

## പ്രശ്നം
ഒരു ഊണുമേശയ്ക്കു ചുറ്റും അഞ്ച് തത്ത്വചിന്തകർ ഭക്ഷണം കഴിക്കുന്നതിനായി ഇരിക്കുന്നു. മേശയിൽ അഞ്ച് പാത്രങ്ങളിൽ ഭക്ഷണമുണ്ട്. ഓരോ പാത്രത്തിനുമിടയിൽ ഒരെണ്ണം എന്ന കണക്കിൽ ആകെ അഞ്ച് ഫോർക്കുകളും വെച്ചിട്ടുണ്ട് (മുകളിൽ കൊടുത്തിരിക്കുന്ന ചിത്രം ശ്രദ്ധിക്കുക).

ഓരോ തത്ത്വചിന്തകനും മാറിമാറി ചിന്തിക്കാനും ഭക്ഷണം കഴിക്കാനും മാത്രമേ കഴിയൂ. ഒരാൾക്ക് രണ്ടു ഫോർക്കുകൾ കിട്ടിയാൽ മാത്രമേ തൻറെ പാത്രത്തിൽ നിന്നും ഭക്ഷണം കഴിക്കാൻ സാധിക്കൂ (നൂഡിൽസ് ആണ് വിളമ്പിയിരിക്കുന്നത് എന്ന് കരുതാം). ചുരുക്കത്തിൽ ഒരാൾക്ക് ഭക്ഷണം കഴിക്കാനുള്ള രണ്ട് ഫോർക്കുകൾ കിട്ടണമെങ്കിൽ അദ്ദേഹത്തിൻറെ ഇരുവശത്തുമുള്ള രണ്ടുപേരും ഭക്ഷണം കഴിക്കാതെ ചിന്തിച്ചുകൊണ്ട് ഇരിക്കുകയായിരിക്കണം. എല്ലാ തത്ത്വചിന്തകരും തൻറെ ഭക്ഷണശേഷം താൻ ഉപയോഗിച്ച ഫോർക്കുകൾ രണ്ടും മറ്റുള്ളവർക്ക് ഉപയോഗിക്കുന്നതിനായി മേശപ്പുറത്തു തിരികെ വെക്കും. ശേഷം തൻറെ ചിന്ത തുടരുകയും ചെയ്യും.

ഇങ്ങനെ ഇരിക്കെ എല്ലാ തത്ത്വചിന്തകർക്കും ഒരേ സമയം വിശക്കുന്നു എന്ന് കരുതുക. ഭക്ഷണം എത്രയും പെട്ടെന്നു കഴിക്കുന്നതിനായി എല്ലാവരും തങ്ങളുടെ ഇടതുവശത്തുള്ള (അല്ലെങ്കിൽ വലതു വശത്തുള്ള) ഫോർക്ക് കയ്യിൽ എടുക്കും. ഇപ്പോൾ എല്ലാവരുടെയും കയ്യിൽ ഒരു ഫോർക്ക് ഉണ്ട്. എല്ലാവരും ഒരു ഫോർക്ക് കൂടി കിട്ടുന്നതിനു കാത്തു നിൽക്കുകയാണ്. എന്നാൽ ആരെങ്കിലും ഒരാൾ താഴെ വെക്കാതെ ആർക്കും രണ്ടാമത്തെ ഫോർക്ക്  കിട്ടുകയില്ല. ഭക്ഷണശേഷം മാത്രമേ എല്ലാവരും കയ്യിലുള്ള ഫോർക്ക് താഴെ വെക്കുകയുമുള്ളൂ. ഈ അവസ്ഥ കാരണം ആർക്കുമാർക്കും ഭക്ഷണം കഴിക്കാൻ സാധിക്കാതെ എല്ലാവരും അനന്തമായി പട്ടിണി കിടക്കേണ്ടി വരും. ഇതിനെയാണ് ഡൈനിംഗ് ഫിലോസഫർമാരുടെ പ്രശ്നം എന്നു പറയുന്നത് .

ഒരു ഓപ്പറേറ്റിങ്ങ് സിസ്റ്റത്തിൻറെ കാര്യത്തിൽ ഇവിടെ സൂചിപ്പിച്ചിരിക്കുന്ന തത്ത്വചിന്തകർ അതിൽ പ്രവർത്തിച്ചു കൊണ്ടിരിക്കുന്ന പ്രോസസ്സുകളാണ്. ഫോർക്ക് ആ പ്രോസസ്സുകൾക്ക് ഒരു പ്രവൃത്തി ചെയ്യുന്നതിന് ആവശ്യമായ ഏതൊരു പൊതുവായ റിസോഴ്സുമാവാം (ഉദാഹരണത്തിനു ഒരു ഫയൽ, പ്രിൻറർ, മെമ്മറി).

## റഫറൻസുകൾ

വർഗ്ഗം:ഡച്ച് കണ്ടുപിടുത്തങ്ങൾ
വർഗ്ഗം:കമ്പ്യൂട്ടർ ശാസ്ത്രത്തിലെ പ്രശ്നങ്ങൾ
വർഗ്ഗം:ഓപ്പറേറ്റിങ്ങ് സിസ്റ്റങ്ങളിലെ പ്രശ്നങ്ങൾ
വർഗ്ഗം:സമന്വയ പ്രശ്നങ്ങൾ (കമ്പ്യൂട്ടർ ശാസ്ത്രം)
ഉച്ചാരണസ്ഥാനം

ഉച്ചരിക്കുന്ന വർണ്ണങ്ങളുടെ ധ്വനി കണ്ഠ്യം, താലവ്യം, മൂർദ്ധന്യം, വർത്സ്യം, ദന്ത്യം, ഓഷ്ഠ്യം എന്നീ ഉച്ചാരണസ്ഥാനങ്ങളുടെ അടിസ്ഥാനത്തിൽ വേർതിരിക്കുന്ന രീതിയെയാണ് **ഉച്ചാരണസ്ഥാനം അടിസ്ഥാനമായ സ്വനവിജ്ഞാനം** എന്ന് പറയുന്നത്. 2500 വർഷം മുൻപ് രചിക്കപ്പെട്ട സംസ്‌കൃത പാണിനി ഗ്രന്ഥമടിസ്ഥാനമാക്കിയാണ് ഭാരതത്തിലെ ഭാഷകളുടെ അക്ഷരമാല നിർവചിക്കപ്പെട്ടിട്ടുള്ളത്.

മലയാളം ഭാഷ പിന്തുടരുന്നത് മറ്റ് ഇന്ത്യൻ ഭാഷകളെ പോലെ തന്നെ സംസ്‌കൃത പാണിനീയം ആണെങ്കിലും മലയാളത്തിൽ സംസ്‌കൃതം ഭാഷകളെക്കാളും അക്ഷരങ്ങൾ വർണ്ണങ്ങളായി നിലനിൽക്കുന്നുണ്ട്. തമിഴിലും തൊൽക്കാപ്പിയം മുതലായ വ്യാകരണ നൂലുകൾ രചിക്കപ്പെട്ടിട്ടുണ്ടെങ്കിലും ഇപ്പോൾ പൊതുവായും ഇന്ത്യ മുഴുക്കെ പാലിച്ചു പോരുന്നത് സംസ്‌കൃത പാണിനീയ ഉച്ചാരണ രീതി തന്നെയാണ്. ലീലാതിലക കാരനും കേരള പാണിനിയും ഇവയെല്ലാം പരാമർശിക്കുന്നുമുണ്ട്.

## 18 ഉച്ചാരണസ്ഥാനങ്ങൾ

## കണ്ഠ്യം
കണ്ഠത്തിൽ അഥവാ തൊണ്ടയിൽ വെച്ച് നിശ്വാസവായു തടസ്സപ്പെടുന്ന രീതി.
ഉദാഹരണം:ക,ഖ,ഗ,ഘ,ങ,അ

## അഗ്രസ്വരങ്ങൾ
വായ്ക്കുള്ളിൽ പല്ല് ഉറച്ചു നിൽക്കുന്ന ഭാഗത്ത് നാക്ക് വെച്ച് പലക്രമത്തിൽ ഉച്ചരിക്കുന്ന സ്വരങ്ങൾ അഗ്രസ്വരങ്ങൾ എന്നറിയപ്പെടുന്നു.
ഉദാഹരണം. ഇ,എ

## താലവ്യം
ഉച്ചാരണകരണമായ നാവ് താലുപ്രദേശത്ത് സ്പർശിച്ചു (അണ്ണാക്കിൽ വച്ച് നിശ്വാസവായു തടസ്സപ്പെടുത്തുന്നു) വായുപ്രവാഹത്തെ തടഞ്ഞുച്ചരിക്കുന്ന ഭാഷണശബ്ദം.
ഉദാഹരണം: ച, ഛ, ജ, ഝ, ഞ, ഇ, ശ, യ

## മൂർദ്ധന്യം
മൂർദ്ധാവ് അഥവാ മുകളിലത്തെ അണകൾക്ക് മദ്ധ്യേ ഉള്ള വായുടെ മേൽത്തട്ട് ഇവിടെവെച്ച് നിശ്വാസവായു തടസ്സപ്പെടുന്നു.
ഉദാഹരണം: ട,ഠ,ഡ,ഢ,ണ,ഋ,ഷ

## വർത്സ്യം
മൂർദ്ധന്യത്തിനും ദന്ത്യത്തിനും ഇടയിലുള്ള ഭാഗത്തുവച്ച് നാവുകൊണ്ട് വായു തടഞ്ഞുനിർത്തപ്പെടുന്നു.
​ഉദാഹരണം: ര,ല, ഴ, റ്റ, ഌ

## ദന്ത്യം
ദന്തത്തിൽ അഥവാ പല്ലിൽ വച്ച് വായുവിൻറെ പ്രവാഹത്തിന് തടസ്സം നേരിടുന്നു.
ഉദാഹരണം:ത,ഥ,ദ,ധ,ന

## ഓഷ്ഠ്യം
ഓഷ്ഠ്യത്തിൽ വച്ച് ചുണ്ടിൽ വായു തടസ്സപ്പെടുത്തുന്നു
ഉദാഹരണം: പ,ഫ,ബ,മ,ഉ,വ

## കണ്ഠ്യതാലവ്യം
## മൃദുതാലവ്യം
## ഓഷ്ഠ്യതാലവ്യം

## ഇതും കാണുക
## അവലമ്പം
പ്ലൂതം (ഛന്ദഃശാസ്ത്രം)

ഭാരതീയ ഭാഷകളിലെ അക്ഷരങ്ങളെ ഉച്ചാരണത്തിനെടുക്കുന്ന സമയം ആധാരമാക്കി മൂന്നായി ഭാഗിച്ചിരിക്കുന്നതിൽ ഒന്നാണ് **പ്ലൂതം**. സംസ്‌കൃതം ഭാഷയിലാണ്
ഇത്തരത്തിൽ വിഭജിച്ചിട്ടുള്ളത് എങ്കിലും ഭാരതത്തിലെ എല്ലാവിധ ഭാഷകളിലും ഇവ നിലനിൽക്കുന്നുണ്ട്. ദക്ഷിണ ഭാരത ഭാഷകളിൽ ഇവയുടെ ഉപയോഗം വളരെ കൂടുതലാണ് സംസാരത്തിൽ.
അക്ഷരങ്ങളുടെ ഉച്ചാരണകാലത്തെ മാത്ര എന്നാണ് പറയുന്നത്.  ഉച്ചരിക്കാൻ മൂന്ന് മാത്രകൾ വേണ്ട അക്ഷരം പ്ലൂതം ആകുന്നു.  ദീർഘത്തിലും ദീർഘിയ്ക്കുന്ന ദീർഘാക്ഷരങ്ങളെല്ലാം പ്ലൂതമാണ്. ദീർഘക്ഷരങ്ങൾ സാധാരണയായി ഗുരുവായിരിക്കും.  എന്നാൽ ദീർഘാക്ഷരത്തിനു പുറകേ വരുന്ന എന്തും അതിനെ പ്ലൂതമാക്കി മാറ്റുന്നു. ആാ,ഔ,ഐ

## സൂചകചിഹ്നം
മലയാളത്തിൽ, ഒരു അക്ഷരം പ്ലൂതം എന്ന് കാണിക്കാൻ ആ അക്ഷരത്തിനുമുകളിലായി വലത്താക്കായി ഔ രേഖ (**ൗ**) അല്ലെങ്കിൽ ദൃർഘ സ്വരം ഉപയോഗിക്കുന്നു.

## ഇവകൂടി കാണുക
* ഛന്ദഃശാസ്ത്രം
* ഛന്ദസ്സ്
* മാത്ര
* ലഘു
* ഗുരു
ദി ഹോളി ഫാമിലി വിത്ത് എ ലിറ്റിൽ ബേർഡ്

1650-ൽ ബാർട്ടലോം എസ്റ്റെബാൻ മുറില്ലോ  വരച്ച പെയിന്റിംഗാണ്  **ഹോളി ഫാമിലി വിത്ത് എ ലിറ്റിൽ ബേർഡ്**. 1744-ൽ സ്പാനിഷ് രാജകീയ ശേഖരത്തിനായി എലിസബത്ത് ഫർണീസ് ഏറ്റെടുത്ത ഈ പെയിന്റിംഗ് ഇപ്പോൾ മാഡ്രിഡിലെ പ്രാഡോ മ്യൂസിയത്തിൽസംരക്ഷിച്ചിരിക്കുന്നു. ഈ ചിത്രത്തിൽ വിശുദ്ധ ജോസഫും കന്യാമറിയവും ക്രിസ്തുശിശുവും ചിത്രീകരിച്ചിരിക്കുന്നു.
## അവലംബങ്ങൾ

വർഗ്ഗം:കുട്ടികളുടെ ചിത്രങ്ങൾ
ഉഷ്യൂയിയ

**ഉഷ്യൂയിയ ( ,** **)** അർജന്റീനയിലെ അന്റാർട്ടിഡ ഇ ഇസ്‌ലാസ് ഡെൽ അറ്റ്‌ലാന്റിക്കോ സർ പ്രവിശ്യയുടെ തലസ്ഥാനവും രാജ്യത്തിന്റെ തെക്കേയറ്റത്തുള്ള നഗരവുമാണ്. ഏകദേശം 75,000 ജനസംഖ്യയും സമാന്തര തെക്കൻ അക്ഷാംശം 54 ന് താഴെയും സ്ഥിതിചെയ്യുന്ന ഉഷ്യൂയിയ ലോകത്തിൻറെ ഏറ്റവും തെക്കേയറ്റത്തുള്ള നഗരമെന്ന സ്ഥാനം അവകാശപ്പെടുന്നു.

## ചരിത്രം
ഓന എന്നും അറിയപ്പെടുന്ന സെൽക്‌'നാം ഇന്ത്യക്കാർ ഏകദേശം 10,000 വർഷങ്ങൾക്ക് മുമ്പ് ടിയറ ഡെൽ ഫ്യൂഗോയിൽ ആദ്യമായി എത്തിച്ചേർന്നു. ഈ പ്രദേശത്തെ തദ്ദേശീയ ജനതയുടെ തെക്കൻ കൂട്ടമായ യാഗൻ (യമന എന്നും അറിയപ്പെടുന്നു)  ഇപ്പോൾ ഉഷ്യൂയിയ എന്നറിയപ്പെടുന്ന പ്രദേശം കൈവശപ്പെടുത്തുകയും ദ്വീപിലെ വടക്കൻ നിവാസികളുമായി തുടർച്ചയായി കലഹത്തിൽ ഏർപ്പെടുകയും ചെയ്തു. പത്തൊൻപതാം നൂറ്റാണ്ടിന്റെ അവസാന പകുതിയിൽ, ടിയറ ഡെൽ ഫ്യൂഗോയുടെ കിഴക്കൻ ഭാഗത്ത്, നിരവധി ബ്രിട്ടീഷ് പ്രജകൾ ഉൾപ്പെടെ, അർജന്റീന പൗരന്മാരല്ലാത്തവരുടെ ഒരു ഗണ്യമായ സംഖ്യ ഉണ്ടായിരുന്നു. അർജന്റീനിയൻ പൗരന്മാരോ സർക്കാർ പ്രതിനിധികളോ സ്ഥിരമായി അവിടെ എത്തുന്നതിന് വളരെ മുമ്പുതന്നെ, മുൻകാല ബ്രിട്ടീഷ് സർവേകൾക്ക് ശേഷം, ബ്രിട്ടീഷ് മിഷനറിമാരാണ് അനൗപചാരികമായി ഉഷ്യൂയിയ സ്ഥാപിച്ചത്.

## ഭൂമിശാസ്ത്രം

### സ്ഥാനം
സമുദ്രനിരപ്പിൽ നിന്ന് ഏകദേശം 6 മീറ്റർ ഉയരത്തിൽ പടിഞ്ഞാറ്, വടക്ക്, കിഴക്ക് ദിക്കുകളിൽ ആൻഡീസ് ഫ്യൂഗിനോസിനാൽ വലയം ചെയ്യപ്പെട്ട ഈ നഗരം ഉഷ്യൂയിയ ഉൾക്കടലിലാണ് സ്ഥിതി ചെയ്യുന്നത്. ടിയറ ഡെൽ ഫ്യൂഗോയുടെ തെക്കേ അറ്റത്തുകൂടി കടന്നുപോകുന്ന ആന്തിസ് പർവതനിരയുടെ ഒരു ഭാഗം കടന്ന് രാജ്യത്തിന്റെ മറ്റ് ഭാഗങ്ങളിൽ നിന്ന് പ്രവേശിക്കാവുന്ന ഏക നഗരമാണിത്.

## അവലംബം

വർഗ്ഗം:തെക്കേ അമേരിക്കയിലെ തുറമുഖനഗരങ്ങൾ
ഗ്രീൻവുഡ് തടാകം

**ഗ്രീൻവുഡ് തടാകം** ന്യൂയോർക്ക്, ന്യൂജേഴ്‌സി എന്നീ യു.എസ്. സംസ്ഥാനങ്ങളുടെ അതിർത്തികളിൽ കയറിയിറങ്ങിക്കിടക്കുന്ന ഏകദേശം ഏഴ് മൈൽ (11 കിലോമീറ്റർ) നീളമുള്ള ഒരു അന്തർസംസ്ഥാന തടാകമാണ്.വാർവിക്ക് പട്ടണത്തിലും ന്യൂയോർക്കിലെ ഗ്രീൻവുഡ് ലേക്ക് ഗ്രാമത്തിലും (ഓറഞ്ച് കൗണ്ടിയിൽ), ന്യൂജേഴ്‌സിയിലെ വെസ്റ്റ് മിൽഫോർഡിലുമായി (പാസായിക് കൗണ്ടിയിൽ) ഇത് സ്ഥിതിചെയ്യുന്നു. വനാക്വേ നദിയുടെ ഉറവിടമാണിത്.

## അവലംബം
ഡെഷ്യൂട്സ് ദേശീയ വനം

**ഡെഷ്യൂട്സ് ദേശീയ വനം**  ഒറിഗൺ സംസ്ഥാനത്തിൻറെ മധ്യമേഖലയിൽ ഡെഷ്യൂട്സ്, ക്ലാമത്ത്, ലേക്ക്, ജെഫേഴ്സൺ കൌണ്ടികളുടെ ഭാഗങ്ങളിൽ സ്ഥിതി ചെയ്യുന്ന ഒരു യു.എസ്. ദേശീയ വനമാണ്. കാസ്‌കേഡ് റേഞ്ചിന്റെ കിഴക്ക് ഭാഗത്ത് ഏകദേശം 1.8 ദശലക്ഷം ഏക്കർ (7,300 ചതുരശ്ര കിലോമീറ്റർ) ഭൂപ്രദേശത്തെ ഇത് ഉൾക്കൊള്ളുന്നു. 1908-ൽ, ബ്ലൂ മൗണ്ടൻസ്, കാസ്കേഡ്, ഫ്രീമോണ്ട് ദേശീയ വനങ്ങളുടെ ചില ഭാഗങ്ങൾ അടർത്തിയെടുത്താണ് ഡെഷ്യൂട്സ് ദേശീയ വനം സ്ഥാപിച്ചത്. 1911-ൽ, ഡെഷ്യൂട്സ് ദേശീയ വനത്തിൻറെ ഭാഗങ്ങൾ വിഭജിച്ച് ഒച്ചോക്കോ, പൗളിന ദേശീയ വനങ്ങൾ രൂപീകരിക്കുകയും കാസ്കേഡ്, ഒറിഗൺ ദേശീയ വനങ്ങളുടെ ചില ഭാഗങ്ങൾ ഡെഷ്യൂട്സിനോട് കൂട്ടിച്ചേർക്കുകയും ചെയ്തു. 1915-ൽ, പൗളിന ദേശീയ വനത്തിന്റെ ഭൂപ്രദേശങ്ങൾ ഡെസ്ച്യൂട്ട്സ് നാഷണൽ ഫോറസ്റ്റുമായി വീണ്ടും കൂട്ടിച്ചേർത്തു. 1993-ലെ ഫോറസ്റ്റ് സർവീസ് പഠനം കണക്കാക്കിയതുപ്രകാരം, ദേശീയ വനത്തിലെ പ്രാക്തന വനങ്ങളുടെ വിസ്തൃതി  348,100 ഏക്കർ (140,900 ഹെക്ടർ) ആയിരുന്നു. ഡെഷ്യൂട്സ് ദേശീയ വനത്തിന്റെ അതിരുകൾക്കുള്ളിൽ സ്ഥിതിചെയ്യുന്ന ന്യൂബെറി ദേശീയ അഗ്നിപർവ്വത സ്മാരകത്തിൽ സിൻഡർ കോണുകൾ, ലാവാ പ്രവാഹങ്ങൾ, ലാവാ ട്യൂബുകൾ എന്നിവ അടങ്ങിയിരിക്കുന്നു. ഡെഷ്യൂട്സ്  നാഷണൽ ഫോറസ്റ്റ് മൊത്തത്തിൽ അറിയപ്പെടുന്ന 250-ലധികം ഗുഹകൾ ഉൾക്കൊള്ളുന്നു. വനത്തിൽ അഞ്ച് ഘോരവനങ്ങൾ, ആറ് ദേശീയ പ്രാധാന്യമുള്ള വന്യ, പ്രകൃതിരമണീയ നദികൾ, ഒറിഗോൺ കാസ്കേഡ് റിക്രിയേഷൻ ഏരിയ, മെറ്റോലിയസ് കൺസർവേഷൻ ഏരിയ എന്നിവയും ഉൾപ്പെടുന്നു. ഒറിഗോണിലെ ബെൻഡിലാണ് ഫോറസ്റ്റ് ആസ്ഥാനം സ്ഥിതിചെയ്യുന്നത്. ബെൻഡ്, ക്രസന്റ്, സിസ്റ്റേഴ്സ് എന്നിവിടങ്ങളിൽ ഇതിന് പ്രാദേശിക റേഞ്ചർ ജില്ലാ ഓഫീസുകളുണ്ട്.

## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയ വനങ്ങൾ